Μακεδονομάχος Archives | δρακοπουλιάδα\nΟ Ευθύμιος Καούδης (1866-1956)\nΟ Ευθύμιος Καούδης (1866 – 17 Δεκεμβρίου 1956) ήταν Έλληνας οπλαρχηγός, αρχηγός της πρώτης ομάδας Κρητικών στη Μακεδονία, κατά τη διάρκεια του Μακεδονικού Αγώνα.\nΟ Ευθύμιος Καούδης\nΟ Βίος του Ευθυμίου Καούδη\nΟ Ευθύμιος Καούδης γεννήθηκε το 1866 στο χωριό Καλλικράτης Σφακίων της Κρήτης. Πριν το 1903 εγκατέλειψε την Κρήτη εξαιτίας της δολοφονίας του Βουϊδά, αρχηγού ληστρικής συμμορίας, για την οποία κατηγορήθηκε. Μετά την εγκατάλειψη του χωριού του, εγκαταστάθηκε στην Αθήνα, όπου εργάστηκε ως χτίστης. Με το τέλος των Βαλκανικών πολέμων εγκαταστάθηκε στη Θεσσαλονίκη, όπου και πέθανε στις 17 Δεκεμβρίου 1956.\nΗ Πολεμική δραστηριότητα του Ευθυμίου Καούδη\nΟ Ευθύμιος Καούδης έδρασε στη Μακεδονία από το 1903 έως το 1906. Στα χρόνια του Μακεδονικού Αγώνα προσαγορευόταν ως «Γερο – Καούδης» λόγω της ηλικίας αλλά και ως διάκριση στην Επανάσταση του 1895-1897. Στις 6 Μαΐου 1903 μετέβη στη Θεσσαλονίκη και τον Ιούνιο της ίδιας χρονιάς έγινε επικεφαλής ομάδος δέκα ατόμων.\nΣτη συνέχεια, προχώρησε προς την περιοχή Φλώρινας – Καστοριάς, όπου παρέμεινε για δύο μήνες περίπου, εργαζόμενος κατά των Βουλγάρων. Τον Αύγουστο του 1903 μεταφέρθηκε με την ομάδα του στο Βόλο και ένα χρόνο αργότερα επέστρεψε ξανά στην Αθήνα.\nΤο 1904 το νεοσύστατο «Μακεδονικό Κομιτάτο των Αθηνών» του έκανε πρόταση, την οποία και αποδέχτηκε με αποτέλεσμα να μεταβεί για τέταρτη φορά στη Μακεδονία. Στις 18 Σεπτεμβρίου 1904, κατάφερε με την ομάδα του το πρώτο σημαντικό πλήγμα κατά των Βουλγάρων στη μάχη του Τριγώνου (τότε Όστιμα). Μετά το θάνατο του Παύλου Μελά (13 Οκτωβρίου 1904), ο Καούδης ανέλαβε προσωρινά τη διοίκηση των σωμάτων στη Δυτική Μακεδονία. Στις 14 Νοεμβρίου της ίδιας χρονιάς, σε συνεργασία με την ομάδα του Κατεχάκη, επιχείρησε την επίθεση κατά του βουλγαρικού γάμου στο Σκλήθρο. Το χειμώνα του 1904/05 έδρασε σε χωριά της περιοχής των Κορεστίων ενώ στις 25 Μαρτίου 1905 συμμετείχε στην επίθεση που οργάνωσε ο Βάρδας κατά της Βασιλειάδας. Στα τέλη Αυγούστου έδρασε ξανά στην περιοχή των Κορεστίων. Ο Καούδης στα τέλη Οκτωβρίου συγκρούστηκε με το Βάρδα και συνέχισε τη δράση του στα χωριά του Περιστερίου. Έμεινε στο Περιστέρι έως το Πάσχα του 1906, με μια διακοπή κατά το Μάρτιο που πήγε για λίγο χρονικό διάστημα στα Κορέστια. Στις 23 Απριλίου 1906 η ομάδα του Καούδη συγκρούστηκε με τον τουρκικό στρατό στο Κρατερό.\nΤο 1912 πήγε στη Σάμο καθώς τέθηκε πάλι στην υπηρεσία του εθνικού αγώνα. Η απελευθέρωση του νησιού συντελέστηκε στις 23 Σεπτεμβρίου 1912, ύστερα από αρκετές μάχες με τον τουρκικό στρατό.\nΜετά την απελευθέρωση της Σάμου, ο Ευθύμιος Καούδης έλαβε μέρος στις επιχειρήσεις για την απελευθέρωση της Μακεδονίας κατά τον Α΄ Βαλκανικό Πόλεμο, συμμετέχοντας στα «Σώματα Ελλήνων Προσκόπων». Στις 11 Οκτωβρίου εισέβαλε στα Σιάτιστα και την επόμενη μέρα συγκρούστηκε με τον τουρκικό στρατό και κινήθηκε προς την πόλη των Γρεβενών.\nΤο 1916 συμμετείχε στο κίνημα Εθνικής Άμυνας, ενώ το 1919 ως μέλος του τάγματος Βλαχοπούλου που στρατοπέδευε στα ανάκτορα του Ντολμά Μπαχτσέ στην Κωνσταντινούπολη και διετέλεσε φρούραρχος στο Φανάρι. Επί κυβέρνησης Βενιζέλου, του απονεμήθηκε ο βαθμός του λοχαγού.\nΤο τέλος του Ευθυμίου Καούδη\nΑπό το 1927 κι έπειτα, αποτέλεσε ενεργό μέλος της εθνικής οργάνωσης «Ο Παύλος Μελάς», όπου συμμετείχαν πολλοί Μακεδονομάχοι. Κατά την κατοχή, για να αποφύγει τα αντίποινα εις βάρος του από τους Βουλγάρους, έφυγε μαζί με τη θετή κόρη του για τον Πειραιά και από εκεί πήγε στην Κρήτη. Μετά την κατοχή, επέστρεψε στη Θεσσαλονίκη, όπου παρέμεινε έως το θάνατό του. Η κηδεία του έγινε δημοσία δαπάνη και το Γ Σώμα Στρατού του απένειμε τιμές Στρατηγού εν ενεργεία.\nΔημοσιεύτηκε την 17 Δεκεμβρίου 2019 17 Δεκεμβρίου 2019 Κατηγορίες ΠΡΟΣΩΠΑΕτικέτες Βαλκανικοί Πόλεμοι,Ευθύμιος Καούδης,Καλλικράτης,Κρήτη,Μακεδονικός Αγώνας,ΜακεδονομάχοςΑφήστε το σχόλιό σας στο Ο Ευθύμιος Καούδης (1866-1956)\nΟ Ιωάννης Δεμέστιχας (1882-1960)\nΟ Ιωάννης Δεμέστιχας (καπετάν Νικηφόρος στον Μακεδονικό Αγώνα) (30 Νοεμβρίου 1882 – 7 Δεκεμβρίου 1960) ήταν Έλληνας ανώτατος αξιωματικός του Πολεμικού Ναυτικού, που συμμετείχε σε εθνικούς αγώνες, πολιτεύτηκε, και έγινε υπουργός.\nΟ Ιωάννης Δεμέστιχας (δεξιά), με τον Τέλλο Άγρα (κέντρο) και τον καπετάνιο Κάλα (Κωνσταντίνο Σάρρο, αριστερά), τον καιρό του Μακεδονικού Αγώνα\nΟ Βίος του Ιωάννη Δεμέστιχα\nΟ Ιωάννης Δεμέστιχας γεννήθηκε στην Αθήνα στις 30 Νοεμβρίου 1882. Εισήλθε στη Σχολή Ναυτικών Δοκίμων το Σεπτέμβρη του 1896, και αποφοίτησε τον Ιούλιο του 1900 με το βαθμό του Σημαιοφόρου. Στις 6 Μαΐου 1905 προήχθη σε Ανθυποπλοίαρχο. Συμμετείχε στους Μεσοολυμπιακούς Αγώνες του 1906 στα 400 μ. στο στίβο. Αργότερα, συμμετείχε την περίοδο 1906-1907 στο Μακεδονικό Αγώνα με το ψευδώνυμο καπετάν Νικηφόρος, ηγούμενος ένοπλης αντάρτικης ομάδας στην περιοχή της Λίμνης των Γιαννιτσών.\nΤον Αύγουστο του 1909 συμμετείχε στο επιτυχημένο Κίνημα στο Γουδί, και αργότερα ήταν από τους αρχηγούς στο αποτυχημένο κίνημα των πιο ριζοσπαστών νεότερων αξιωματικών, υπό τον Κωνσταντίνο Αλφονσάτο-Τυπάλδο. Προήχθη σε Υποπλοίαρχο Β΄ Τάξης στις 29 Μαρτίου 1910, περνώντας τα έτη 1910-1912 σε εκπαίδευση στο εξωτερικό. Με το ξέσπασμα του Α΄ Βαλκανικού Πολέμου τον Οκτώβριο 1912, του ανατέθηκε η διοίκηση μιας κανονιοφόρου, με την οποία συμμετείχε στις επιχειρήσεις στον Αμβρακικό Κόλπο, αλλά στις αρχές Νοεμβρίου του ίδιου έτους αποσπάστηκε στο Στόλο του Αιγαίου ως διοικητής ενός αποβατικού αποσπάσματος, με το οποίο πολέμησε στις μάχες για την κατάληψη των νησιών του ανατολικού Αιγαίου. Τραυματίστηκε κατά την απελευθέρωση της Χίου (11 Νοεμβρίου 1912), και αργότερα διορίστηκε στρατιωτικός κυβερνήτης της Τενέδου. Την 1η Ιανουαρίου 1913 προήχθη σε Υποπλοίαρχο Α΄ Τάξης.\nΜετά τους Βαλκανικούς Πολέμους, υπηρέτησε ως πλοίαρχος (καπετάνιος) του τορπιλοβόλου Αίγλη (1914–15), έχοντας προαχθεί στο βαθμό του Πλωτάρχη στις 20 Οκτωβρίου 1914. Κατόπιν έγινε πλοίαρχος (καπετάνιος) του αντιτορπιλικού Ασπίς (1915–17), καθώς και εκπαιδευτής στο μάθημα της ναυτικής μαθηματικής ανάλυσης στη Σχολή Ναυτικών Δοκίμων (1916–17). Στις 9 Μαΐου 1917, άφησε τη θέση του για να ενταχθεί στην Προσωρινή Κυβέρνηση Εθνικής Αμύνης υπό τον Ελευθέριο Βενιζέλο. Μετά την επιστροφή του Βενιζέλου στην Αθήνα και την ανάληψη της κυβέρνησης και πρωθυπουργίας τον Ιούνιο του 1917, ο Δεμέστιχας έγινε πλοίαρχος (καπετάνιος) κατά σειρά των αντιτορπιλικών Νίκη (1917–18) και Νέα Γενεά (1918–19), με τα οποία συμμετείχε στις ανθυποβρυχιακές επιχειρήσεις στην ανατολική Μεσόγειο. Στις 26 Δεκεμβρίου 1917 προήχθη στο βαθμό του Αντιπλοιάρχου.\nΤο 1919-20, έλαβε μέρος στις ναυτικές επιχειρήσεις της Μικρασιατικής Εκστρατείας ως διοικητής του αντιτορπιλικού Λέων, αλλά μετά τη νίκη της αντιβενιζελικής και φιλοβασιλικής Ηνωμένης Αντιπολιτεύσεως στις εκλογές της 1ης Νοέμβρη 1920 ετέθη σε διαθεσιμότητα. Μετά την ήττα στη Μικρά Ασία και την Επανάσταση της 11ης Σεπτεμβρίου 1922, στην οποία συμμετείχε ενεργά στην Αθήνα, ανακλήθηκε στην ενεργό υπηρεσία ως πλοίαρχος του θωρηκτού Κιλκίς, και κατόπιν ως στρατιωτικός διοικητής της νήσου Σάμου (1922-23). Στις 20 Δεκεμβρίου 1923 προήχθη σε Πλοίαρχο και ανέλαβε ακολούθως τη διοίκηση της Μοίρας Γυμνασίων του Πολεμικού Ναυτικού τη χρονιά 1923–24, και το 1924 έγινε διοικητής της Σχολής Ναυτικών Δοκίμων. Κατά τη διάρκεια της αποκαλούμενης Απεργίας του Ναυτικού τον Ιούνιο του 1924, αποσύρθηκε από το στράτευμα οικειοθελώς, αλλά η απόφασή του αυτή ανακλήθηκε στις 21 Αυγούστου του ιδίου έτους.\nΤο 1926 ήταν πλοίαρχος του θωρηκτού Λήμνος και κατόπιν Γενικός Δ/ντης του Υπουργείου Ναυτικών, αργότερα Αρχηγός του ΓΕΝ το 1926-27 (περίοδοι 07/07/1926-03/10/1926 και 01/12/1926-17/02/1927), διοικητής της Ανωτέρας Διοίκησης Υποβρυχίων (1927–28), ξανά Γενικός Δ/ντης του Υπουργείου Ναυτικών (1928–29), Διοικητής Στόλου (1929–31), Γενικός Διοικητής του Ναυστάθμου Σαλαμίνας (1931–32), και ξανά Αρχηγός ΓΕΝ το 1932–33 (10/12/1932-06/03/1933).\nΣτις 6 Μαρτίου 1933 έγινε μέλος της μεταβατικής στρατιωτικής κυβέρνησης υπό τον αντιστράτηγο Αλέξανδρο Οθωναίο, που κατέστειλε το κίνημα της 6ης Μαρτίου 1933. Διατήρησε τις θέσεις του Υπουργού Ναυτικών και του Υπουργού Αεροπορίας το διάστημα 6-9 Μαρτίου 1933. Μετά την αποτυχία του κινήματος του Πλαστήρα, ετέθη σε διαθεσιμότητα στις 11 Μαρτίου από την κυβέρνηση Τσαλδάρη, λόγω της συμμετοχής του σε αυτό. Στις 12 Σεπτέμβρη ετέθη σε άδεια επ΄ αόριστον, για να αποσυρθεί οριστικά στις 5 Φεβρουαρίου 1934 με το βαθμό του Αρχιπλοιάρχου εν αποστρατεία. Την ίδια χρονιά υπήρξε ένα από τα ιδρυτικά μέλη του Ναυτικού Ομίλου Ελλάδος.\nΤο 1935 πήρε μέρος στο Κίνημα της 1ης Μαρτίου. Πρωταγωνίστησε δε στην κατάληψη του Στόλου στη διάρκεια εκείνων των γεγονότων, και μετά την αποτυχία του κινήματος κατέφυγε στη Νάπολη. Δικάστηκε ερήμην και καταδικάστηκε σε θάνατο και στέρηση του βαθμού του, αλλά τον Ιούνιο του 1936 τού εδόθη χάρη και αποκαταστάθηκε στο βαθμό του.\nΤον Απρίλιο 1943, μεσούσης της Κατοχής, κατέφυγε στη Μέση Ανατολή, όπου στις 17 Απριλίου εντάχθηκε στην εξόριστη ελληνική κυβέρνηση. Ανακλήθηκε στην ενεργό υπηρεσία, υπηρέτησε ως Γενικός Επιθεωρητής του Πολεμικού Ναυτικού (1943–45), προαχθείς σε Υποναύαρχο στις 17 Σεπτεμβρίου 1943 και Αντιναύαρχο στις 2 Νοεμβρίου 1943. Τον Απρίλιο του 1944 υπηρέτησε ως Υπουργός Εσωτερικών, Παιδείας, και Υφυπουργός Εμπορικής Ναυτιλίας στη μικρής διάρκειας εξόριστη κυβέρνηση του Σοφοκλή Βενιζέλου.\nΑποσύρθηκε ξανά τον Αύγουστο του 1945 ως Αντιναύαρχος ε.α., αλλά ανακλήθηκε στο διάστημα μεταξύ 30/10/1946 και 1/7/1947 οπότε και υπηρέτησε ως μέλος της επιτροπής επιλογής του προσωπικού για το μειωμένης σύνθεσης πολεμικό ναυτικό της ειρηνικής περιόδου. Τον Ιανουάριο του 1948 τού απονεμήθηκε ο Πολεμικός Σταυρός για το ρόλο του στο Β΄ Παγκόσμιο Πόλεμο.\nΑπεβίωσε στο Μαρούσι στις 7 Δεκεμβρίου 1960 σε ηλικία 78 ετών.\nΗ υστεροφημία του Ιωάννη Δεμέστιχα\nΠροτομές του Δεμέστιχα έχουν ανεγερθεί στα Γιαννιτσά, και το χωριό καταγωγής της οικογένειάς του, τον Κότρωνα Μάνης. Ο Ιωάννης Δεμέστιχας αποτελεί κύριο χαρακτήρα στο μυθιστόρημα της Πηνελόπης Δέλτα Στα μυστικά του βάλτου του 1937, το οποίο πραγματεύεται το Μακεδονικό Αγώνα στην περιοχή των Γιαννιτσών.\nΔημοσιεύτηκε την 30 Νοεμβρίου 2019 30 Νοεμβρίου 2019 Κατηγορίες ΠΡΟΣΩΠΑΕτικέτες Ιωάννης Δεμέστιχας,Μακεδονία,Μακεδονικός Αγώνας,Μακεδονομάχος,Πολεμικό Ναυτικό,Τέλλος ΆγραςΑφήστε το σχόλιό σας στο Ο Ιωάννης Δεμέστιχας (1882-1960)\nΟ Παύλος Ρακοβίτης (1877-1910)\nΟ Παύλος Ρακοβίτης ή καπετάν Ρακοβίτης (1877 – 4 Οκτωβρίου 1910) κατά κόσμον Παύλος Νικολαΐδης, ήταν σημαντικός οπλαρχηγός Μακεδονομάχος από το Κρατερό (Ράκοβο) Φλώρινας.\nΟ Παύλος Ρακοβίτης (δεύτερος από δεξιά)\nΟ Βίος του Παύλου Ρακοβίτη\nΟ Παύλος Ρακοβίτης αρχικά συνεργάστηκε με τον Ευθύμιο Καούδη το 1905, με το σώμα του οποίου, έδρασε στην περιοχή του Περιστερίου. Συγκρούστηκε δύο φορές με Βούλγαρους κομιτατζήδες στο Κρατερό. Στη συνέχεια εντάχθηκε στο σώμα του Γεώργιου Δικώνυμου Μακρή, ως υπαρχηγός. Το 1906 ο Γ. Μακρής τραυματίστηκε σοβαρά σε μάχη με Οθωμανούς στο Μεγάροβο Πελαγονίας. Έτσι ο Παύλος Ρακοβίτης ανέλαβε την αρχηγία του σώματος, καθώς κρίθηκε ο πιο άξιος να αντικαταστήσει τον Κρητικό αξιωματικό. Ως οπλαρχηγός έδρασε σε όλη την περιοχή της Φλώρινας, στα Κορέστια και στην Πελαγονία. Συνεργάστηκε επίσης με τον Γεώργιο Τσόντο (καπετάν Βάρδα) και τον Ιωάννη Καραβίτη σε διάφορες επιχειρήσεις αλλά και στη στρατολόγηση νέων εθελοντών από την περιοχή.\nΣτις 8 Οκτωβρίου του 1907, δολοφονήθηκε στο Κρατερό ο πατέρας του Παύλου Ρακοβίτη, Ηλίας από τις Βουλγάρικες ομάδες των Τράικο, Πέταρ Άτσεφ, Τζόλε (Λάζαρο) Στόιτσεφ και Χρήστο Λεόντεφ, οι οποίοι είχαν επιτεθεί στο χωριό τη στιγμή που οι περισσότεροι άντρες έλλειπαν στην αγορά του Μοναστηρίου και αφού έκαψαν 70 σπίτια, δολοφόνησαν 3 γέροντες.\nΣτις 4 Οκτωβρίου του 1910 δολοφονήθηκε μέσα στο χωριό του από Οθωμανικό απόσπασμα κατ’ εντολή των Νεοτούρκων και αφού είχε δοθεί αμνηστία.\nΤο 1960 στήθηκε προτομή του Παύλου Ρακοβίτη στο χωριό του, Κρατερό Φλώρινας. Το 1999, στο Κρατερό ιδρύθηκε ο Φιλεκπαιδευτικός, Φυσιολατρικός και εξωραϊστικός σύλλογος Κρατερού “Παύλος Ρακοβίτης”.\nΔημοσιεύτηκε την 4 Οκτωβρίου 2019 3 Οκτωβρίου 2019 Κατηγορίες ΠΡΟΣΩΠΑΕτικέτες Μακεδονία,Μακεδονομάχος,Παύλος ΡακοβίτηςΑφήστε το σχόλιό σας στο Ο Παύλος Ρακοβίτης (1877-1910)\nΟ Παύλος Μελάς για τους νεαρούς Ευέλπιδες\nΟ Παύλος Μελάς πριν 115 χρόνια σκοτώθηκε για τη Μακεδονία. Ξαναδιαβάζουμε λοιπόν την επιστολή του προς τους νεαρούς Ευέλπιδες. Ξαναθυμώμαστε τις προσταγές του…\n«Η ζωή είναι πόλεμος. Η γη σου είναι φρούριο και χρέος σου η νίκη. Μη μιλάς, να σκέπτεσαι, να αγαπάς, να μην πονάς. Ένας είναι ο σκοπός σου: ο πόλεμος. Πολέμα για τα ιδανικά σου, για τα Ελληνικά ιδανικά του ανθρωπισμού. Πολέμα για τη Μεγάλη Ιδέα. Άνδρες που περπατούν στη ζωή ευθυτενείς και με γαλήνη, μαθημένοι να πονούν χωρίς να υποφέρουν, να νικούν χωρίς να θριαμβολογούν, να νικώνται χωρίς να μοιρολογούν. Αυτοί είναι οι πραγματικοί άνδρες, θεμέλια γενεών. Αυτοί είναι οι Ευέλπιδες, οι αυριανοί ηγήτορες του Έθνους.\nΝεαρέ Εύελπι μάθε και εξασκήσου να είσαι απλός, ολιγόλογος, συγκρατημένος, σεμνός. Λίγα λόγια, πολλά έργα. Ανθρωπιά μεγάλη, πειθαρχία, πείσμα, αντοχή. Θέλω να σε κοιτώ και να γεμίζουν τα μάτια μου παλικάρι. Περισσότερο να προσβάλλεσαι όταν σε κυριεύει ο πόνος. Μη θυμώνεις, χειρότερα είναι. Έστω και αν μόλις κρατιέσαι με έναν κόμπο στον λαιμό.\nΝα φύγεις είναι δειλία. Μόνος σου αποφάσισες να γίνεις αξιωματικός. Απελπισία, ύστερα γελάς και από τη μια μέρα στην άλλη γίνεσαι άνδρας, δηλαδή μαθαίνεις να κρατάς μέσα σου τον πόνο. Έτσι, χωρίς να φαίνεται, αλλά να επιμένεις πάντα στον σκοπό σου, στα όνειρά σου.\nΑν προχωρήσω, ακολουθείστε με…\nΑν υποχωρήσω, σκοτώστε με\nΑν σκοτωθώ, εκδικηθείτε με…»\nΠΑΥΛΟΣ ΜΕΛΑΣ (ή Μίκης Ζέζας), Ανθ/γός Πυροβολικού, Τάξις 1891\nΔημοσιεύτηκε την 4 Ιουλίου 2019 15 Ιανουαρίου 2020 Κατηγορίες ΠΡΟΣΩΠΑΕτικέτες Ευέλπιδες,Μακεδονία,Μακεδονικός Αγώνας,Μακεδονομάχος,Παύλος ΜελάςΑφήστε το σχόλιό σας στο Ο Παύλος Μελάς για τους νεαρούς Ευέλπιδες


Επικίνδυνος μιθριδατισμός | in.gr\nTAGS: «17Ν»δημήτρης κουφοντίνας\nΒλέπουμε τον Κουφοντίνα να παίρνει άδεια μία φορά και να τον αποθεώνουν οι οπαδοί του κι εξοργιζόμαστε. Τη δεύτερη, την τρίτη, την πέμπτη φορά απλά παρακολουθούμε σαν κάτι φυσιολογικό\nΗ Δημοκρατία δεν εκδικείται. Τιμωρεί τους εχθρούς της αλλά δεν εκδικείται, γι’ αυτό και είναι το δικαιότερο πολίτευμα.\nΣτην περίπτωση της Χούντας των Συνταγματαρχών ο Κωνσταντίνος Καραμανλής όταν είχε ερωτηθεί αν θα αποφυλακιστούν οι υπαίτιοι του πραξικοπήματος είχε πει «όταν λέμε ισόβια, εννοούμε ισόβια».\nΗταν μια φράση που σημάδεψε τη Μεταπολίτευση και τηρήθηκε όσο καμιά άλλη δέσμευση. Η θανατική ποινή των πραξικοπηματιών μετατράπηκε σε ισόβια γιατί ακριβώς η Δημοκρατία δεν εκδικείται ακόμη κι εκείνους που ποτέ δε μετάνιωσαν για τις πράξεις τους.\nΤο ίδιο μπορεί κανείς να πει και για την περίπτωση του Δημήτρη Κουφοντίνα ο οποίος αποδεδειγμένα έχει σκοτώσει 11 ανθρώπους, έχει καταδικαστεί 11 φορές σε ισόβια και το κυριότερο, δεν έχει μετανιώσει ποτέ για τις πράξεις του.\nΤο να παίρνει άδειες κάποιος, έστω και ο «φαρμακοχέρης» της «17 Νοέμβρη» είναι εντός των δημοκρατικών πλαισίων, ακόμη κι αν με τις πράξεις τους πλήγωσε τη Δημοκρατία και δεν πιστεύει σ’ αυτήν.\nΤο δικαιϊκό σύστημα, ευτυχώς, επιτρέπει να αντιμετωπίζονται οι φυλακισμένοι με ανθρωπιά και να μη γινόμαστε όλοι ίδιοι… απάνθρωποι.\nΤι γίνεται, όμως, όταν οι δολοφόνοι όπως ο Κουφοντίνας παραμένουν αμετανόητοι; Τι γίνεται αν ο νεκρός Αξαρλιάν αντιμετωπίζεται ως… παράπλευρη απώλεια μιας ενέργειας κατά του κράτους;\nΠώς μπορεί να αντιδράσει κανείς όταν ο «Λουκάς» της «17Ν» παίρνει άδειες, πολύ συχνά πλέον και πηγαίνει βόλτα στους δρόμους που κάποτε έσπερνε το θάνατο με το πιστόλι του;\nΠήγε στο κέντρο της Αθήνας, εκεί όπου δολοφόνησε τον Αξαρλιάν, τον Βρανόπουλο, τον Παύλο Μπακογιάννη. Φυσικά και είναι ελεύθερος να πάει όπου θέλει εφόσον του το επιτρέπουν οι αρχές.\nΌμως, σε τέτοιες περιπτώσεις δεν θα έπρεπε να λειτουργεί και το αίσθημα της ντροπής; Δεν θα έπρεπε να γνωρίζει και ο ίδιος ο Κουφοντίντας ότι θα προκαλέσει αντιδράσεις με την κίνηση αυτή;\nΉ πρόκειται για σκόπιμη ενέργεια ακριβώς για να προκαλέσει;\nΟ,τι κι αν συμβαίνει ασφαλώς η εικόνα ξένισε, δημιούργησε αρνητικά συναισθήματα, κυρίως οργή στις οικογένειες των νεκρών της τρομοκρατικής οργάνωσης και προσωπικά του «Φαρμακοχέρη».\nΕκείνο, όμως, που κατά τη γνώμη μου είναι ανησυχητικό είναι ο λεγόμενος «μιθριδατισμός» της ελληνικής κοινωνίας. Είτε σκόπιμα, είτε όχι ο κόσμος εθίζεται με εικόνες που δεν θα έπρεπε.\nΒλέπουμε τον Κουφοντίνα να παίρνει άδεια μία φορά και να τον αποθεώνουν οι οπαδοί του κι εξοργιζόμαστε. Τη δεύτερη, την τρίτη, την πέμπτη φορά απλά παρακολουθούμε σαν κάτι φυσιολογικό.\nΤον βλέπουμε να κάνει βόλτα στους δρόμους του αίματος και μας φαίνεται σα να είναι ένα συνηθισμένο γεγονός. Θα αντιδρούσαμε άραγε με τον ίδιο τρόπο αν βλέπαμε έναν ποινικό, έναν δολοφόνο που σκότωσε πέντε – έξι και κυκλοφορεί ελεύθερος συνοδεία των μπράβων του;\nΣκάει μια βόμβα στο κέντρο της Αθήνας, στο Κολωνάκι, έξω από μια εκκλησία και είναι σαν να μη συμβαίνει τίποτε.\nΗ ελληνική κοινωνία έχει εθιστεί με τη βία, με το καθημερινό μπάχαλο, με τις μολότοφ, με τους παλαιούς και νέους τρομοκράτες.\nΕχει συνηθίσει να βλέπει εικόνες τρόμου, δολοφονίες, βασανισμούς ηλικιωμένων, νεκρά παιδιά κι έτσι ακόμη και μια τρομοκρατική ενέργεια, στον Σκάι, στο Κολωνάκι, σε βάρος κάποιου δικαστή, είναι απλά μια εικόνα στην τηλεόραση που την ξεχνάμε την επόμενη ημέρα.\nΠιο ανησυχητικό κι από το ίδιο το γεγονός είναι ακριβώς ο μιθριδατισμός της κοινωνίας. Κανείς δε λέει ότι σε μια ευνομούμενη χώρα δεν πρέπει να έχουν δικαιώματα και οι τρομοκράτες, έστω κι αν τα ίδια δικαιώματα δεν είχαν τα θύματά τους.\nΌμως, είναι τουλάχιστον αδιανόητο το επίσημο κράτος, η κυβέρνηση στην προκειμένη περίπτωση, και ο ίδιος ο θύτης, ο Κουφοντίνας, να παίζουν το παιχνίδι του εθισμού των πολιτών προκειμένου όλα μετά να φαίνονται φυσιολογικά.\nΌμως, η κυβέρνηση ΣΥΡΙΖΑ – ΑΝΕΛ έχει ιστορία στο… σπορ. Γι’ αυτήν ήταν φυσιολογικό ότι ήθελε να χρεοκοπήσει τη χώρα και να τη βγάλει από το ευρώ.\nΦυσιολογικό και το δημοψήφισμα του «όχι» που έγινε «ναι». Φυσιολογικές οι πολιτικές της κωλοτούμπες, φυσιολογικός μέχρι και ο Καμμένος ως υπουργός Αμυνας και ο Πολάκης ως υπουργός Υγείας σε ρόλο… Ιαβέρη.\n28/09/2020 | 02:20\nΕρευνα-βόμβα των NYT : Ο Τραμπ δήλωνε ζημιές και δεν πλήρωνε φόρους - Μόλις 750 δολάρια όταν έγινε πρόεδρος 10 λεπτά πριν\nΠάιατ : Στα ύψη του... Ολύμπου οι σχέσεις ΗΠΑ - Ελλάδας 36 λεπτά πριν


Πιέρ Νινέ και Σαρλότ Γκενσμπούργκ δίνουν την «Υπόσχεση της Αυγής» [Κριτική] | George Roussos\nΠιέρ Νινέ και Σαρλότ Γκενσμπούργκ δίνουν την «Υπόσχεση της Αυγής» [Κριτική]\n10.04.2018 by georgeroussos\nΟ Ερίκ Μπαρμπιέ σκηνοθετεί την ταραχώδη ζωή ενός από τους μεγαλύτερους συγγραφείς της Γαλλίας με επίκεντρο την τρικυμιώδη σχέση με την πληθωρική, συντριπτική, παθιασμένη γυναίκα της ζωής του, που δεν ήταν άλλη από τη μητέρα του. Εξαιρετικοί στους πρωταγωνιστικούς ρόλους, ο ταλαντούχος Πιέρ Νινέ και η καταξιωμένη Σαρλότ Γκενσμπούργκ.\n«Πρόκειται για μια αληθινή ιστορία, όσο και αν όλα αυτά που συμβαίνουν είναι απίστευτα. Την ιδέα να κάνουμε την ταινία χρησιμοποιώντας ως αφετηρία το βιβλίο την είχε ο παραγωγός Eric Jehelmann. Ήθελε να το μεταφέρει στον κινηματογράφο για πολύ καιρό. Δεν ήξερα για το σύνολο του έργου του Romain Gary, αλλά είχα διαβάσει τα πιο σημαντικά βιβλία του. Στα μάτια μου, ο Gary ήταν πάνω από όλα μια αινιγματική προσωπικότητα, ήταν ο σύζυγος της Jean Seberg και ο ενορχηστρωτής αυτής της καταπληκτικής μυστικιστικής λογοτεχνικής υπόθεσης Emile Ajar (τα ψευδώνυμο με το οποίο υπέγραψε το βραβευμένο best seller «Η ζωή είναι μπροστά σου»). Ο Gary είναι διπλή, τριπλή, πολλαπλή προσωπικότητα. Πρέσβης, κινηματογραφιστής, μυθιστοριογράφος. Είναι Πολωνός, Ρώσος, Γάλλος, Εβραίος. Το βιβλίο αυτό που διάβασα για πρώτη φορά στο λύκειο, είναι ένα μεγάλο βιβλίο που διαφωτίζει αυτή την άπιαστη προσωπικότητα. Το εγχείρημα είχε μεγάλο ενδιαφέρον για μένα και βούτηξα στη δουλειά.» – Ερίκ Μπαρμπιέ\nΗ Υπόσχεση της Αυγής / La Promesse de l’ Aube / Promise at Dawn\nΣκηνοθεσία: Ερίκ Μπαρμπιέ / Eric Barbier\nΣενάριο (βασισμένο σε μυθιστόρημα του Romain Gary): Eric Barbier, Marie Eynard\nΠρωταγωνιστούν: Charlotte Gainsbourg, Pierre Niney, Didier Bourdon, Jean-Pierre Darroussin, Catherine McCormack, Finnegan Oldfield, Pawel Puchalski, Nemo Schiffman\nΔιεύθυνση Φωτογραφίας: Glynn Speeckaert\nΚαλλιτεχνική επιμέλεια: Pierre Renson\nΚοστούμια: Catherine Bouchard\nΜοντάζ: Jennifer Auge\nΗ «Υπόσχεση της Αυγής», το διάσημο αυτοβιογραφικό μυθιστόρημα του Romain Gary, ένα αριστούργημα της γαλλικής λογοτεχνίας που έγινε best seller, μεταφέρεται στην μεγάλη οθόνη σε μία εντυπωσιακή υπερπαραγωγή, μία συναρπαστική και συγκινητική βιογραφία στην καρδιά της Ιστορίας.\nΤον πρωταγωνιστικό ρόλο ενσαρκώνει ο σπουδαίος Γάλλος ηθοποιός Pierre Niney (Yves Saint Laurent, Φραντς) ως Romain Gary, ενώ τον απαιτητικό ρόλο της μητέρας του υποδύεται η μοναδική Charlotte Gainsbourg (Nymphomaniac, Antichrist).\n«Η «Υπόσχεση της Αυγής» είναι το βιβλίο που έχω πάντα στο κομοδίνο μου. Ο κάθε αναγνώστης βλέπει κάτι συγκεκριμένο στις σελίδες του. Πολύ συχνά είναι η σχέση ανάμεσα στη μητέρα και στον γιο, που είναι προφανώς κεντρική. Από τη μεριά μου, με είχε ελκύσει η ιστορία των προσωπικών κατορθωμάτων ενός νέου άντρα που είχε υποσχεθεί να γίνει κάποιος. Αυτή η διάσταση μου έχει αφήσει ένα ανεξίτηλο σημάδι. Για έξι χρόνια ρωτούσα να μάθω αν τα δικαιώματα της κινηματογραφικής μεταφοράς ήταν προς διάθεση. Ο Eric Barbier είχε ετοιμάσει τη σκηνοθετική προσέγγιση και χωρίς αμφιβολία η ποιότητα της δουλειάς του και η κομψότητα του οράματος του μας εξασφάλισαν την παραχώρηση των δικαιωμάτων της μεταφοράς στον κινηματογράφο. Βέβαια, χρειαζόταν να βρούμε χρηματοδότηση, γιατί η ιστορία διαδραματίζεται σε διαφορετικές χώρες και χρονικές περιόδους. Μια τέτοια ταινία είναι πολύ ακριβή.» – Eric Jehelmann (παραγωγός)\nΑπό τη δύσκολη παιδική του ηλικία στην Πολωνία μέχρι την εφηβεία του στην ηλιόλουστη Νίκαια και τα κατορθώματα του ως πιλότος πολεμικής αεροπορίας στον Δεύτερο Παγκόσμιο Πόλεμο, ο Romain Gary (Πιέρ Νινέ / Pierre Niney) έζησε μια απίστευτη ζωή. Αυτή την αφοσίωση να ζήσει εκατό ζωές, να γίνει ο μεγάλος άντρας και ο διάσημος συγγραφέας τη χρωστούσε στην μητέρα του Nina (Σαρλότ Γκενσμπούργκ / Charlotte Gainsbourg).\nΧάρη στη συντριπτική αγάπη αυτής της αξιολάτρευτης, εκκεντρικής γυναίκας που θα τον έκανε έναν από τους μεγαλύτερους μυθιστοριογράφους του 20ού αιώνα, αυτός ο άντρας έκανε μία ζωή γεμάτη περιπέτεια, πάθος και μυστήριο.\nΗ ταινία ταξιδεύει το κοινό σε ένα φιλόδοξο, επικό και θεαματικό σινεμά, όλο και πιο σπάνιο στις μέρες μας, που παρά τα απίστευτα γεγονότα, είναι βασισμένο σε μια άκρως αληθινή ιστορία. Γυρισμένη σε 5 χώρες μέσα σε 14 εβδομάδες, η «Υπόσχεση της Αυγής» μας ξεναγεί από την Πολωνία του ’20 μέχρι το Μεξικό του ’50, διασχίζοντας την αφρικανική έρημο με ενδιάμεσες στάσεις τη Νίκαια, το Παρίσι πριν τον πόλεμο και το υπό βομβαρδισμό Λονδίνο. Επιλέχθηκε ως η Ταινία Έναρξης του 19ου Φεστιβάλ Γαλλόφωνου Κινηματογράφου.\n«Δεν γνώριζα τον Romain Gary, εκτός από τον γάμο του με τη Jean Seberg. Με το σενάριο ανακάλυψα το βιβλίο και απορροφήθηκα από το εύρος της ιστορίας του, τη δύναμη των χαρακτήρων και το ύφος του βιβλίου. Αφού το διάβασα, κατάλαβα πόσο πιστός ήταν ο Barbier στην κινηματογραφική του μεταφορά. Πιστεύω ότι το γεγονός ότι δεν γνώριζα τον Romain Gary μου επέτρεψε να μπω στην ταινία αυθόρμητα. Δεν με είχε συντρίψει το σημείο αναφοράς.» – Σαρλότ Γκενσμπούργκ\n«Είχα διαβάσει το συγκεκριμένο βιβλίο και κάποια άλλα. Αλλά ανακάλυψα ξανά το έργο του Romain Gary όταν άρχισα να προετοιμάζομαι για την ταινία. Αυτό που λατρεύω στον Gary είναι το χιούμορ του. Αυτός ο τρόπος του να μην είναι ποτέ εντελώς απελπισμένος, όπως λέει ο ίδιος. Υπάρχει πάντα μέσα του η γενναιοδωρία του γέλιου, του δράματος και της απελπισίας. Ειδικά όταν αφορούσαν τον ίδιο. Στο βιβλίο ανακάλυψα ξανά την άνευ όρων αγάπη που είχε ο ίδιος και η μητέρα του για τη Γαλλία, τη χώρα της ελευθερίας και των ανθρώπινων δικαιωμάτων. Με τον τρόπο αυτό, το βιβλίο είναι πολύ μοντέρνο και σύγχρονο, καθώς διηγείται πώς ένας Εβραίος Πολωνός που διώχθηκε από τη χώρα του, ονειρεύτηκε με όλες του τις δυνάμεις να γίνει Γάλλος. Μπήκε κυριολεκτικά στη μάχη για να πραγματοποιήσει αυτό το όνειρο και να γίνει ένας από τους μεγαλύτερους Γάλλους συγγραφείς του 20ού αιώνα.» – Πιέρ Νινέ\nΗ ζωή και το έργο του Ρομέν Γκαρί / Romain Gary\nΟ Ρομέν Γκαρί / Romain Gary, ψευδώνυμο του Romain Kacew, γεννήθηκε στη Βίλνα της Ρωσίας (σημερινό Βίλνιους της Λιθουανίας) το 1914. Μεγάλωσε με την μητέρα του, η οποία του εμφύσησε μεγάλες ελπίδες για τη ζωή, τις οποίες θα διηγηθεί στο βιβλίο «Η υπόσχεση της αυγής». Φτωχός, «Κοζάκος, λίγο Τάταρος διασταυρωμένος με Ιουδαίο», φτάνει στη Γαλλία σε ηλικία δεκατεσσάρων ετών και εγκαθίσταται με τη μητέρα του στη Νίκαια.\nΜετά το τέλος των σπουδών του στη νομική, υπηρετεί στην αεροπορία. Το 1940 συναντά τον στρατηγό Ντε Γκωλ. Η «Ευρωπαϊκή θητεία» είναι το πρώτο του μυθιστόρημα και εκδόθηκε με επιτυχία το 1945 αναδεικνύοντας έναν σπουδαίο συγγραφέα – αφηγητή με στυλ αυστηρό και ποιητικό. Την ίδια χρονιά, διορίζεται στο Υπουργείο Εξωτερικών της Γαλλίας. Λόγω του επαγγέλματός του διαμένει στη Σόφια, στη Λα Παζ, στη Νέα Υόρκη και στο Λος Άντζελες. Το 1948, δημοσιεύει το «Le grand vestiaire» και το 1956 του απονέμεται το βραβείο Goncourt για το «Les Racines du ciel».\nΕνώ ήταν πρόξενος στο Λος Άντζελες, παντρεύεται την ηθοποιό Jean Seberg, γράφει σενάρια και σκηνοθετεί δύο ταινίες. Εγκαταλείπει τη διπλωματία το 1961 και γράφει το «Les Oiseaux vont mourir au Perou (Gloire a nos illustres pionniers)» και ένα χιουμοριστικό μυθιστόρημα, το «Lady L.», προτού εμφανιστεί με τα διηγήματα: «La comedie americaine» και «Frere Ocean».\nΜέσα από τα μυθιστορήματά του «Au-dela de cette limite votre ticket n’ est plus valable» (Πέρα από το σημείο αυτό το εισιτήριό σας δεν ισχύει), «Clair de femme», «Les cerfs-volants» (Οι χαρταετοί) διαφαίνεται η αγωνία του για την παρακμή και τα γηρατειά. Η Seberg, με την οποία έχει χωρίσει, αυτοκτονεί το 1979 – το 1980 αυτοκτονεί και ο ίδιος, αφήνοντας ένα γράμμα όπου αποκαλύπτει ότι κρυβόταν πίσω από το όνομα του Emile Ajar, συγγραφέα επιτυχημένων μυθιστορημάτων όπως τα: «Gros Calin», L’ angoisse du roi Salomon» και «La vie devant soi», για το οποίο έλαβε το βραβείο Goncourt το 1975.\nΗ ταινία «Η Υπόσχεση της Αυγής» (La Promesse de l’ Aube / Promise at Dawn – 2017) του Ερίκ Μπαρμπιέ (Γαλλία), προβάλλεται στις ελληνικές κινηματογραφικές αίθουσες, από την Πέμπτη 12 Απριλίου, σε διανομή της εταιρείας Feelgood Entertainment.\nThis entry was posted in Κινηματογραφος and tagged Biography, Charlotte Gainsbourg, Drama, Eric Barbier, Pierre Niney, Romain Gary, Romance. Bookmark the permalink.\n← «Ready Player One» (2018) του Στίβεν Σπίλμπεργκ [Κριτική]\nTo συγκινητικό stop-motion του Γουές Άντερσον: «Το Νησί των Σκύλων» (Isle of Dogs – 2018) →\nRT @baphometx: Les Films du Losange posts fresh deals on Mia Hansen-Løve’s ‘One Fine Morning’ - Romantic drama starring Léa Seydoux is Hans… 23 minutes ago\nRT @baphometx: Margot Robbie, Jay Roach Team for New ‘Ocean’s Eleven’ Movie - Carrie Solomon is writing the script for Warner Bros. https:/… 23 minutes ago\nRT @baphometx: Women Account for Just 17 Percent of European TV Directors - Female producers & writers have made gains in the European tele… 53 minutes ago\nRT @baphometx: Politico: Οι Έλληνες εφοπλιστές δεν θέλουν να εγκαταλείψουν τα «χρυσά» συμβόλαια πετρελαίου με τη Ρωσία https://t.co/30TQjq4… 57 minutes ago


Θηλασμός: Μύθοι και αλήθειες - BORO από την ΑΝΝΑ ΔΡΟΥΖΑ - boro.gr\nΑρχική / Παιδί / Θηλασμός: Μύθοι και αλήθειες\nΟκτώβριος 16, 2017 Παιδί\nΠολλοί μύθοι κυκλοφορούν αναφορικά με τις γυναίκες που θηλάζουν και το τι επιτρέπεται και τι όχι κατά τη διάρκεια αυτής της περιόδου. Διαβάστε ορισμένους διαδεδομένους μύθους και τι πραγματικά ισχύει:\nΜύθος: Δεν πρέπει να φοράτε ανθιδρωτικά αποσμητικά\nΑλήθεια: Μπορεί να έχετε ακούσει ότι συστατικά των αποσμητικών ενδέχεται να είναι τοξικά για το μητρικό γάλα. Ωστόσο, σύμφωνα με την Aimee Abu-Shamsieh, αναπληρώτρια καθηγήτρια παιδιατρικής στο ερευνητικό πανεπιστήμιο της Καλιφόρνια, Σαν Φρανσίσκο, "δεν υπάρχουν στοιχεία που να δείχνουν ότι η μητέρα που θηλάζει δεν πρέπει να χρησιμοποιεί αποσμητικά". Καθώς στο "στόχαστρο" υποψιών έχουν βρεθεί συστατικά με βάση το αλουμίνιο, η ίδια απαντά: "Το αλουμίνιο απαντάται φυσικά στο περιβάλλον κι ως εκ τούτου η μεγαλύτερη έκθεση έρχεται από το φαγητό κι όχι από προϊόντα δέρματος και ελάχιστα φτάνει στο μητρικό γάλα".\nΩστόσο, καλό θα ήταν ίσως να επιλέξετε ένα αποσμητικό δίχως άρωμα, καθώς τα νεογέννητα δημιουργούν συνδέσεις με τις μυρωδιές και η χρήση σκευασμάτων με έντονο άρωμα κοντά στις θηλές μπορεί να προκαλέσει σύγχυση. Ειδικά στην περίπτωση χρήσης αποσμητικού σε σπρέι, μπορεί να φτάσει κοντά στα επίμαχα σημεία και να έχει δυσάρεστη γεύση για το παιδί.\nΜύθος: Δεν πρέπει να παίρνετε παυσίπονα\nΑλήθεια: Ορισμένα παυσίπονα και αντιπυρετικά μπορούν να ληφθούν χωρίς φόβο από μητέρες που θηλάζουν σύμφωνα με σχετική μελέτη από την Αμερικανική Ακαδημία Παιδιατρικής (AAP). Ωστόσο σε κάθε περίπτωση, πρέπει να διαβάζετε προσεκτικά τις οδηγίες κάθε φαρμάκου και να μιλάτε με τον γιατρό σας.\nΜύθος: Δεν πρέπει να πίνετε καφέ\nΑλήθεια: Δεν χρειάζεται να αντιμετωπίζεται τον καφέ σαν δηλητήριο, αλλά ταυτόχρονα δεν πρέπει και να το παρακάνετε. "Έρευνες δείχνουν ότι η ποσότητα καφεΐνης που το μωρό θα λάβει είναι μόλις ένα μικρό ποσοστό αυτού που πίνετε" σημειώνει η Aimee Abu-Shamsieh. Γι' αυτό λοιπόν μη στερηθείτε ένα φλιτζάνι καφέ το πρωί, αλλά κρατήστε το εκεί καθώς υψηλή ποσότητα καφεΐνης ενδέχεται να κάνει το παιδί σας ανήσυχο και ευερέθιστο.\nΜύθος: Πρέπει να μειώσετε τις θερμίδες ώστε να επιστρέψετε στα κιλά σας μετά τη γέννα\nΑλήθεια: Με τον θηλασμό καίτε περίπου 500 επιπλέον θερμίδες κάθε μέρα, κάτι που είναι αρκετό για τις αρκετές γυναίκες ώστε να επιστρέψουν στα φυσιολογικά τους κιλά, σύμφωνα με την Aimee Abu-Shamsieh. Ακόμη όμως κι αν θέλετε να επιστρέψετε στα κιλά σας νωρίτερα, φροντίστε τουλάχιστον να λαμβάνετε 1.800 θερμίδες ημερησίως και να τρώτε ισορροπημένα γεύματα (με πολλά "καλά λιπαρά" όπως από ξηρούς καρπούς, φρούτα, λαχανικά και άπαχο κρέας). Το καλύτερο είναι βέβαια να περιμένετε να αδυνατίσετε 2 μήνες, οπότε και το σώμα θα έχει "μάθει" στην παραγωγή μητρικού γάλακτος, ενώ κι εσείς θα έχετε αναρρώσει από τη γέννα. Η Aimee Abu-Shamsieh υποστηρίζει ότι ο καλύτερος τρόπος να γνωρίζετε εάν λαμβάνετε τη σωστή ποσότητα θερμίδων είναι να "ακούτε" το σώμα σας και να τρώτε ανάλογα με την πείνα σας.\nΜύθος: Μπορείτε να πίνετε αλκοόλ εφόσον προχωράτε σε άντληση και απόρριψη ποσότητας γάλατος\nΑλήθεια: Ακόμη και μικρή ποσότητα αλκοόλ περνάει απευθείας στο γάλα με συνέπεια την αλλοίωση της γεύσης αλλά και την εξοικείωση του παιδιού με τη γεύση του αλκοόλ, σύμφωνα με την Julie Mennella, βιοψυχολόγος που ασχολείται με την ανάπτυξη. Η ίδια προσθέτει ότι η κατανάλωση αλκοόλ μπορεί να μειώσει την παραγωγή γάλακτος. Ακόμη χειρότερα, το αλκοόλ είναι νευροτοξίνη που επηρεάζει την ανάπτυξη του παιδικού εγκεφάλου, υποστηρίζει η Laura Riley διευθύντρια στο τμήμα γεννήσεων του Γενικού Νοσοκομείου της Μασαχουσέτης. Απορρίπτει μάλιστα την αντίληψη σύμφωνα με την οποία "αν μπορείς να οδηγήσεις, μπορείς να θηλάσεις" ως προς την κατανάλωση αλκοόλ. "Τα δεδομένα δεν είναι καθόλου σαφή ως προς την ασφάλεια και ο καθένας μεταβολίζει διαφορετικά το αλκοόλ. Δεν υπάρχει τρόπος να γνωρίζεις πόσο αλκοόλ λαμβάνει το παιδί".\nΟύτε όμως και η μέθοδος της άντλησης και απόρριψης ποσότητας γάλατος μετά από οινοποισία είναι αποτελεσματική. Πρόκειται για μύθο μιας και το αλκοόλ φεύγει από το γάλα όπως και από το αίμα: με την πάροδο του χρόνου.


Δύο κανόνες για τις προσλήψεις στο Δημόσιο – hrpro.gr | HR Professional\nΔύο κανόνες για τις προσλήψεις στο Δημόσιο\nΜε δύο κανόνες πραγματοποιούνται προσλήψεις στο Δημόσιο κατά την περίοδο 2013-2014, επαναλαμβάνει το υπουργείο Διοικητικής Μεταρρύθμισης.\nΌπως διευκρινίζεται από το υπουργείο, οι προσλήψεις γίνονται:\n– Με τον κανόνα 1:5, δηλαδή μία πρόσληψη για κάθε πέντε αποχωρήσεις (συνταξιοδοτήσεις και παραιτήσεις). Η μείωση του αριθμού των δημοσίων υπαλλήλων κατά 150.000 την πενταετία 2011- 2015 επιτυγχάνεται μέσω της εφαρμογής αυτού του κανόνα.\n– Με τον κανόνα 1:1, δηλαδή μία πρόσληψη για κάθε μία αναγκαστική αποχώρηση. Οι συνολικά 15.000 αναγκαστικές αποχωρήσεις, επομένως, δεν σχετίζονται καθ’ οιονδήποτε τρόπο με τη μείωση του αριθμού των δημοσίων υπαλλήλων, αλλά αφορούν αποκλειστικά και μόνο στην ανανέωση του ανθρώπινου δυναμικού στο Δημόσιο.\nTopics: News , Δημόσιος Τομέας


Κοντομάνικο ριγέ πουκάμισο - Orchestra GR\nΚοντομάνικο ριγέ πουκάμισο - Orchestra\nΚΩΔ. : OJ0308\nΈνα υπέροχο πουκάμισο με λεπτές ρίγες σε φυσικούς τόνους! Θα το λατρέψουν!\nΠουκάμισο με λεπτές ρίγες. Μυτερός γιακάς. Άνοιγμα με κουμπιά μπροστά. 1 εξωτερική τσέπη στο στήθος. Σταθερά ρεβέρ στα μανίκια.


ΩΡΑΡΙΟ ΛΕΙΤΟΥΡΓΙΑΣ ΚΑΤΑΣΤΗΜΑΤΩΝ - NewsIT\nNewsIT ΩΡΑΡΙΟ ΛΕΙΤΟΥΡΓΙΑΣ ΚΑΤΑΣΤΗΜΑΤΩΝ\nΘερινές εκπτώσεις 2021: Ανοιχτά καταστήματα την Κυριακή – Το ωράριο λειτουργίας\nΠρώτη Κυριακή για τις θερινές εκπτώσεις 2021 σήμερα, και τα καταστήματα θα είναι ανοικτά προαιρετικά. Το ωράριο λειτουργίας. Ανοιχτά μπορούν να είναι, προαιρετικά, σήμερα Κυριακή 11 Ιουλίου τα καταστήματα, με προτεινόμενο ωράριο λειτουργίας από τις 11:00 έως τις 18:00. Σε ανακοίνωσή του, ο Εμπορικός Σύλλογος, σημειώνει μεταξύ άλλων ότι: «Ο Εμπορικός Σύλλογος Αθηνών, σε συμφωνία ... Περισσότερα\nΩΡΑΡΙΟ ΣΟΥΠΕΡ ΜΑΡΚΕΤ ΚΑΙ ΚΑΤΑΣΤΗΜΑΤΩΝ ΣΗΜΕΡΑ: Τι ώρα κλείνουν σήμερα σούπερ μάρκετ και καταστήματα, ποιο είναι το ωράριο λειτουργίας την Παραμονή Πρωτοχρονιάς. ΩΡΑΡΙΟ ΛΕΙΤΟΥΡΓΙΑΣ ΣΗΜΕΡΑ: Με ειδικό ωράριο λειτουργούν λόγω των εορτών σούπερ μάρκετ και καταστήματα με τη μέθοδο click away. Σήμερα, Τετάρτη 30 Δεκεμβρίου 2020, τα σούπερ μάρκετ θα είναι ανοιχτά μέχρι και τις ... Περισσότερα\nΩΡΑΡΙΟ ΣΟΥΠΕΡ ΜΑΡΚΕΤ ΚΑΙ ΚΑΤΑΣΤΗΜΑΤΩΝΜ: Με ειδικό ωράριο λειτουργούν λόγω των γιορτών τα σούπερ μάρκετ και τα καταστήματα με τη μέθοδο click away. Πως λειτουργούν την παραμονή Πρωτοχρονιάς. ΩΡΑΡΙΟ ΛΕΙΤΟΥΡΓΙΑΣ: Σήμερα, Δευτέρα 28 Δεκεμβρίου 2020, τα σούπερ μάρκετ λειτουργούν με συνηθισμένο ωράριο. Σε ό,τι αφορά στα εμπορικά καταστήματα (εκτός από τα βιβλιοπωλεία) υπάρχει μόνο η ... Περισσότερα\nΘερινές εκπτώσεις 2019: Πότε ξεκινούν και πόσο θα διαρκέσουν - Ποιά Κυριακή θα είναι ανοιχτά τα καταστήματα\nΔείτε πότε ανοίγουν τα μαγαζιά\nΚλειστά είναι σήμερα τα μαγαζιά. Δείτε πότε ανοίγουν τα μαγαζιά καθώς και το ωράριο λειτουργίας των καταστημάτων από δω και στο εξής.


Οξυγόνο : Γαρίδες με πατάτες!\nΓαρίδες με πατάτες!\nΈνα από τα πιο αγαπημένα μου εδέσματα θα σας παρουσιάσω σήμερα. Είναι από τα φαγητά που ήθελα πολύ να ξέρω να μαγειρεύω και μου δόθηκε κάποια στιγμή η ευκαιρία να ''κλέψω'' τη συνταγή από τη μητέρα μου η οποία με μεγάλη χαρά μου δίδαξε τα μυστικά της.\n1 κιλό γαρίδες (φρέσκες κατά προτίμηση)\n3 - 4 μέτριες πατάτες\n2 μικρές σκελίδες σκόρδο (αν θέλουμε)\nΑς περάσουμε στην πράξη τώρα:\nΑρχικά θα καθαρίσουμε τις γαρίδες μας πολύ καλά!\nΠΩΣ ΚΑΘΑΡΙΖΟΝΤΑΙ ΟΜΩΣ ΟΙ ΓΑΡΙΔΕΣ;\nΑς το δούμε μαζί:\nΌπως βλέπεις η γαρίδα με το σώμα της σχηματίζει τόξο.\nΑπό το πάνω μέρος -''στη ράχη'' - κάτω από το προστατευτικό της κοκαλάκι\nυπάρχει μέσα ένα εντεράκι,.. - μαύρο συνήθως.\nΠροσεκτικά με το μαχαίρι το αφαιρούμε και το πετάμε.\nΑφού τις καθαρίσουμε και τις ξεπλύνουμε καλά,\nτις βάζουμε σε μια λεκάνη και τις αλατίζουμε.\nΎστερα τις ανακατεύουμε να πάει το αλάτι παντού και τις αφήνουμε για καμιά ωρίτσα να τραβήξουν το αλατάκι τους!\nΣτη συνέχεια, ρίχνουμε μέσα σε ένα τηγάνι λιγότερο και από μισό ποτήρι νερό, ψιλοκομμένο κρεμμύδι φρέσκο, λίγο μαϊντανό ψιλοκομμένο, σκόρδο να δώσει λίγη παραπάνω γεύση και αφήνουμε να βράσουν μέχρι λιγάκι να μαραθούν.\nΎστερα βάζουμε λίγες πατάτες κομμένες σε σχήμα ροδέλας μέσα στο τηγάνι με τους μαϊντανούς και τα κρεμμύδια να σιγοβράσουν.\nΌταν οι πατάτες είναι σχεδόν έτοιμες προσθέτουμε μισό ποτήρι νερό ακόμα, λίγο ελαιόλαδο, πιπεράκι αρκετό, αλατάκι οπωσδήποτε και ύστερα αρχίζουμε να τοποθετούμε τις γαρίδες μας με σειρά πάνω από τις πατάτες και δυναμώνουμε τη φωτιά!\nΜόλις πάρει βράση χαμηλώνουμε τη φωτιά.\nΌπως βλέπουμε και στη φωτογραφία οι γαρίδες μας αρχίζουν και αλλάζουν χρώμα, από γκρι γίνονται έντονο πορτοκαλί.\nΤις σκεπάζουμε τώρα με ένα καπάκι και τις αφήνουμε κανένα δεκαπεντάλεπτο περίπου έτσι ώστε να βράσουν οι πατάτες και να ψηθούν και οι γαρίδες μας καλά.\nΑν έκανες όλα όσα είπαμε, τώρα σερβίρεις!\nΦτιάχνουμε και μια σαλάτα της αρεσκείας μας και..\nΤΟΥΡΤΑ ΜΕ ΚΡΕΜΑ ΠΑΤΙΣΕΡΙ


Τα… επτά κακά της μοίρας της - NEWS1\n22 Σεπτεμβρίου, 2017 8 Δεκεμβρίου, 2020 Κυριακή Κανονίδου\nΕπτά βαθμούς πίσω από την κορυφή η Ρεάλ Μαδρίτης, επτά λόγοι που έφεραν τη Βασίλισσα σε αυτή τη θέση. Το βράδυ της Τετάρτης η Μπέτις αποκάλυψε τις αδυναμίες που έχουν παρουσιαστεί και οι ευθύνες πέφτουν σε πάγκο, άμυνα, επίθεση και… φιλοσοφία!\nΟσα και ο Μέσι…\nΠρόβλημα στο γκολ για τη Ρεάλ Μαδρίτης, δυο… όροι αντίθετοι στην ίδια πρόταση. Πως γίνεται μια από τις πιο επιθετικές ομάδες να δυσκολεύεται στο σκοράρισμα; Κι όμως είναι αλήθεια, ο Μέσι έχει πετύχει 9 γκολ όσα και η Βασίλισσα σε πέντε αγώνες. Μάλιστα, έλαβε τέλος το σερί διαδοχικών τερμάτων από τον Απρίλιο του 2016. Ούτε η επιστροφή του Κριστιάνο δε μπόρεσε να λύσει το πρόβλημα. Η Ρεάλ έκανε 27 σουτ εντός στόχου απέναντι στη Μπέτις, αλλά δε μπόρεσε να σκοράρει!\nΗ πίεση της εξέδρας\n«Αν δεν σκοράρουμε γρήγορα στο Μπερναμπέου έχουμε άγχος». Οι λέξεις αυτές βγήκαν από το στόμα του Ισκο, αλλά θα μπορούσαν να ειπωθούν από οποιονδήποτε Μαδριλένο ψυχολόγο που παρακολουθεί από τον καναπέ του τη Ρεάλ. Η πίεση του κόσμου είναι έντονη, η νευρικότητα της εξέδρας μεταδίδεται στους παίκτες κι αν δεν έρθει γρήγορα ένα τέρμα, τότε τα πράγματα ξεφεύγουν. Η ταχυκαρδία των τελευταίων λεπτών είναι έντονη και η Μπέτις εκμεταλλεύθηκε αυτό το γεγονός!\nΤα λάθη του Ζιντάν\nΝαι, ο Ζινεντίν Ζιντάν βρίσκεται στο Μπερναμπέου ένα χρόνο κι έχει κερδίσει ήδη επτά τρόπαια. Ναι, το περσινό rotation βοήθησε αρκετά, ώστε η Ρεάλ να κάνει την καλύτερη χρονιά της σύγχρονης ιστορίας της. Ναι, έχει κατακτήσει δυο διαδοχικά Champions League. Aλλά οι επιλογές του Γάλλου έχουν κοστίσει φέτος βαθμούς στην ομάδα. Ηταν λανθασμένη η αλλαγή του Ισκο, όταν η Ρεάλ πίεζε τόσο για ένα γκολ, όπως και η κίνησή του να αποσύρει τον Μόντριτς στο 72ο λεπτό! Λάθη έγιναν και με τη Λεβάντε, όταν και άλλαξε θέση τον Λούκας, ενώ τον αντικατέστησε παρά το ότι ήταν ο κορυφαίος. Οι αλλαγές προσώπων στα άκρα και στον άξονα έχουν αποσυντονίσει την ομάδα…\nΟι διαμαρτυρίες κοστίζουν\nΗ τιμωρία του Κριστιάνο Ρονάλντο προκάλεσε δημόσιες καταγγελίες, με τη Ρεάλ να μιλά για διαιτητική συνωμοσία εναντίον της. Και μια τέτοια συμπεριφορά έχει… μολύνει την ομάδα. Κάθε ευκαιρία που χανόταν κόντρα στη Μπέτις, κάθε κόντρα που γινόταν έφερνε τους Μαδριλένους στον διαιτητή για διαμαρτυρία. Η περιττή ένταση, τα νεύρα, μείωναν την ενέργεια των παικτών του Ζιντάν κι αυτό αποτυπωνόταν ξεκάθαρα στον αγωνιστικό χώρο. Ο Ράμος κατάλαβε τι έχει συμβεί κι αμέσως μετά το τέλος του ματς τόνισε: «Όσο περισσότερο μιλάμε στους διαιτητές τόσο χειρότερο θα είναι για μας».\nΟ Ζιντάν είδε ακόμα έναν παίκτη του να μπαίνει στα “πιτς”. Ο λόγος για τον Μαρσέλο, που αποχώρησε από το ματς με πόνους στο πίσω μέρος του αριστερού του μηρού. Στο προηγούμενο παιχνίδι, με τη Σοσιεδάδ είχε αποχωρήσει τραυματίας στις καθυστερήσεις ο έτερος αριστερός μπακ, Τέο Ερνάντες. Κόντρα στον ΑΠΟΕΛ είχε τραυματιστεί ο Κόβατσιτς, ο Μπενζεμά με τη Λεβάντε, αλλά κι ο Βαγέχο στην προετοιμασία. Μάλιστα, και ο Βαράν έχει χάσει ένα παιχνίδι λόγω τραυματισμού. Ο αριθμός αυτός προκαλεί έντονο προβληματισμό ειδικά για το χρονικό σημείο που βρισκόμαστε!\nΕμεινε στο Supecopa\nΟι εξαιρετικές εμφανίσεις με τη Μπαρτσελόνα στο Σούπερ Καπ βύθισαν τους Μαδριλένους σε ένα όνειρο, γεγονός που θα μπορούσε να μολύνει τη Βασίλισσα. Αλλωστε, μέχρι στιγμής η ομάδα του Ζιντάν έχει ξεχάσει το ποδόσφαιρο που έπαιξε με τους Καταλανούς. Κάποια καλά διαστήματα με Λα Κορούνια και με Βαλένθια δεν είναι αρκετά… Τώρα, τα ίχνη της απίθανης ομάδας που συναντήσαμε στο Supercopa έχουν χαθεί. Μερικοί παίκτες παρουσιάζουν εικόνα κάτω από την αναμενόμενη και η ομάδα ως σύνολο δεν έχει βρει ακόμα αυτό το σημείο σύνδεσης, το οποίο έφερε και τις νίκες με Μπάρτσα.\nΠέντε παιχνίδια πρωταθλήματος, πέντε γκολ παθητικό! Ο Κέιλορ έπειτα το clean sheet της πρεμιέρας δεν μπόρεσε να ξανακρατήσει το μηδέν, δέχθηκε δυο γκολ από τη Βαλένθια, τέρμα από τη Λεβάντε, τη Σοσιεδάδ και τη Μπέτις. Δεν είναι πλέον είδηση ότι η άμυνα της Ρεάλ έχει πρόβλημα συγκέντρωσης, με τον αντίπαλο να βρίσκει εύκολα το δρόμο για την εστία της. Αν συνεχιστεί αυτό, τότε τα πράγματα θα γίνουν χειρότερα…


ΙΩΑΝΝΗΣ ΣΤΕΡΓΙΟΥ – Δείτε το νέο βίντεο για το κομμάτι “Του Δρόμου” | MusicMash - Rock – Metal Music\nHome > Videos > ΙΩΑΝΝΗΣ ΣΤΕΡΓΙΟΥ – Δείτε το νέο βίντεο για το κομμάτι “Του Δρόμου”\nElena, 2 days ago 0 6 min read 0\nΟ κιθαρίστας / συνθέτης / παραγωγός Ιωάννης Στεργίου σας παρουσιάζει το video για το single “Του Δρόμου” από το νέο solo album με τίτλο “Το Λαούτο του Παππού” το οποίο διατίθεται από το bandcamp του καλλιτέχνη και όλες τις ψηφιακές πλατφόρμες από τις 17/6.\nΤο single είναι αφιερωμένο σε όλους τους μουσικούς που βρίσκονται στο δρόμο διαδίδοντας τη μουσική τους.\n“Το “Λαούτο του Παππού” είναι ένα project που προέκυψε σαν ιδέα το 2021 και υλοποιήθηκε το 2022 λαμβάνοντας υποτροφία από την GEMA στα πλαίσια της Neue Start Kultur.\nΕίναι κάτι διαφορετικό από οτιδήποτε έχω κάνει ως τώρα κυρίως λόγω της συναισθηματικής αξίας του και έπειτα λόγω της διαφορετικής μουσικής προσέγγισης που ακολούθησα στο project. Όπως το λέει και ο τίτλος του album, το project αφορά το λαούτο του παππού μου, πατέρα της μητέρας μου, μουσικό και μάστορα μιας άλλης εποχής και κουλτούρας.\nΤο όνομα του Αλέξιος Φάκος. Γεννήθηκε το 1925 στα Μάρμαρα Ιωαννίνων και έμαθε κλαρίνο από τον πατέρα του Βασίλειο Φάκο από την Βελτσίστα Ιωαννίνων. Στα Μάρμαρα, στο χωριό που περνούσαμε τα καλοκαίρια μας στα παιδικά μας χρόνια με τον παππού και τη γιαγιά, μάθαμε τι σημαίνει να ζεις. Μακριά από τον “πολιτισμό” και τις ανέσεις. Εκεί ζήσαμε από κοντά τον Μαστραλέξη με τα πενιχρά μέσα της εποχής να δημιουργεί ό,τι έβαζε στο μυαλό του, από ένα μικρό έργο τέχνης μέχρι ένα ολόκληρο οικοδόμημα. Δεν υπήρχε κάτι που δεν μπορούσε να φτιάξει. Σαν μουσικός της εποχής εκείνης όμως κατασκεύαζε από τα ίδια του τα εργαλεία μέχρι διάφορα μουσικά όργανα όπως τα τρομερά κλαρίνα του. Έφτιαξε όμως και κιθάρες και λαούτα. Ένα από αυτά ήρθε και στα χέρια μου πριν λίγα χρόνια…\nΜετά το θάνατο του πατέρα μου, βρήκα στο σπίτι τα όργανα που του είχαν μείνει. Ένα από αυτά ήταν κι αυτό το λαούτο κατασκευασμένο από τον παππού πριν πολλές δεκαετίες. Ήταν παρατημένο γενικά και ήθελε φροντίδα για να επανέλθει. Ένας εκ των κορυφαίων οργανοποιών, o Τάκης Βεργέτης, ανέλαβε να φροντίσει το όργανο και να το φέρει στην αρχική του μορφή όπως ακριβώς το είχε κατασκευάσει ο Μαστραλέξης. Να είναι καλά ο άλλος “γιατρός” των εγχόρδων και αδελφικός μου φίλος Μάρκος Γαλαντής για την συμβουλή και καθοδήγηση. Ένα μεγάλο ευχαριστώ και στον άλλον “γιατρό”, μάστορα και φίλο Γιώργο Κεσίσογλου για την φροντίδα του οργάνου εδώ στο Βερολίνο.\nΌταν μετά από 8 μήνες φροντίδας παρέλαβα το όργανο και άρχισα να παίζω τις πρώτες νότες, ο ήχος του με ταξίδεψε στα παιδικά μας χρόνια. Ιδιαίτερο όργανο παλιάς λογικής, ηπειρώτικο λαούτο με ήχο δικό του και θέλει χέρια που λέμε για να το κουμαντάρεις. Όμως ο ιδιαίτερος ήχος του σε συνδυασμό με την αίσθηση ότι είναι το “Λαούτο του Παππού”, γέννησε αυτόματα μελωδίες. Στον ελεύθερο μου χρόνο έκατσα και έγραψα αυτές τις μελωδίες επηρεασμένες σαφώς από τις μνήμες εκείνης της εποχής αλλά και μεταγενέστερα ακούσματα από τον πατέρα μου καθώς και τα χιλιόμετρα στα μουσικά δρώμενα της Ελλάδας. Μελωδίες απλές πάνω στους δρόμους μας, με την αρμονία να ταλαντεύεται μεταξύ Ανατολής και Δύσης και τους ρυθμούς να εναλλάσσονται κυρίως με γεωγραφικά και πολιτιστικά κριτήρια, άλλοτε συνδεδεμένα με το ηχόχρωμα της παράδοσης που γνωρίσαμε μεγαλώνοντας σε αυτό τον τόπο και άλλοτε με μια πιο μοντέρνα εκτελεστικά προσέγγιση χωρίς όμως να χάνει το project τον χαρακτήρα του.\nΕνορχηστρωτικά το κάθε κομμάτι θα μπορούσε να έχει γίνει με πολλούς τρόπους. Δεν θέλησα να κάνω όμως κάτι επιτηδευμένο. Κάθε ένα έχει το δικό του χαρακτήρα. H όλη διαδικασία ήταν αυθόρμητη και όπου με οδηγούσε η μουσική πορευόμουν, προτιμώντας να καταγράψω περισσότερο την συναισθηματική φόρτιση της κάθε στιγμής. Την αλήθεια της στιγμής. Η “τελειότητα” δεν υπήρξε ζητούμενο. Όπως βγήκαν, έτσι γράφτηκαν.\nΘεωρώ ότι αν ο παππούς είχε ταξιδέψει όσο εγώ, θα είχε σαφώς γράψει αρκετά περισσότερες από αυτές τις μελωδίες. Δυστυχώς όμως δεν τα κατάφερε. Κρατώντας το λαούτο του στα χέρια μου όμως ήταν σαν κάποιος να μου έλεγε τι να παίξω. Αν προσπαθήσουμε να εξηγήσουμε πως η μουσική πηγάζει από μέσα μας, τις περισσότερες φορές, θα λέγαμε ότι η έμπνευση μας επισκέπτεται από μακριά και εμείς απλά την μεταφράζουμε σε νότες. Όταν βγαίνουν οι μελωδίες αβίαστα, είναι σαν κάποιος να σου τις κάνει ανάγνωση. Είτε μεταφυσικά είτε όχι, εγώ θέλησα απλά με πολλή αγάπη να ακουστεί αυτό το όργανο του Μαστραλέξη για να τιμήσουμε την προσωπικότητα και το μεγαλείο του τουλάχιστον ως οργανοποιού.\nΈζησε σε μια εποχή που δεν έχει καμία σχέση με τη σημερινή και όπως συνέβαινε με πολλούς άλλους αξιόλογους αλλά άγνωστους ήρωες της εποχής, η αναγνωρισιμότητα του ήταν εγκλωβισμένη στα στενά πλαίσια του χωριού του. Ήρθε η ώρα λοιπόν το “Λαούτο του Παππού” μου να ακουστεί και σε ευρύτερο κοινό.\nΑφιερωμένο στον Αλέξιο Φάκo 1925-1989.\n“Όπου χαρά, όπου γιορτή,\nσαν τον Αετό πετούσε εκεί,\nνα παίξει το Κλαρίνο του,\nτο γλέντι να φουντώσει\nκαι με τραγούδι και χορό,\n(στίχος γραμμένος για τον ίδιο)”\nΗ tracklist του “Λαούτου του Παππού”:\nΟι συνθέσεις, οι ενορχηστρώσεις και η παραγωγή του album έγιναν από τον ίδιο τον καλλιτέχνη.\nΟι ηχογραφήσεις έγιναν στο Βερολίνο και συγκεκριμένα στα Pirate και Cornerstone Studios στο οποίο έγινε η μίξη και το mastering.\nΌλα τα όργανα είναι εκτελεσμένα από τον Ιωάννη Στεργίου (λαούτο, κιθάρες, μπάσο, drums, κρουστά, κλαρινέτο).\nΓιώργος Αβράμης – Γκάιντα\nChris Berg – Cello\nΟ Ιωάννης Στεργίου γεννήθηκε τον Ιανουάριο του 1978 στην Αθήνα.\nΜεγάλωσε σε ένα περιβάλλον με ισχυρή μουσική παράδοση και ξεκίνησε να διδάσκεται κλασική κιθάρα και μουσική θεωρία από μικρή ηλικία και συνέχισε τις σπουδές του στο Μουσικό Ωδείο Βορείων Προαστίων της Αθήνας με καθηγητές τους Λεωνίδα Κανάρη και Τάσο Τσιβίκη. Στα 18 του άρχισε να ασχολείται ως μηχανικός ήχου και μουσικός παραγωγός στη σχολή “Mixing Is Art” με την καθοδήγηση πολλών επαγγελματιών στο χώρο της ακουστικής / μουσικής παραγωγής.\nΈχει δουλέψει σε περισσότερες από 350 studio και live παραγωγές ως μουσικός, συνθέτης και μηχανικός ήχου.\nΣτην καριέρα του περιλαμβάνονται συνεργασίες με κορυφαίους συνθέτες όπως οι Nίκος Μαμαγκάκης, Μίκης Θεοδωράκης, Σταύρος Ξαρχάκος, Γιάννης Μαρκόπουλος, Γιάννης Σπανός, Μάριος Τόκας, Μίμης Πλέσσας, Λάκης Παπαδόπουλος, Νίκος Αντύπας, ενώ έχει συνεργαστεί με πολλά φημισμένα ονόματα του ελληνικού πενταγράμμου όπως οι Βίκυ Μοσχολιού, Μελίνα Κανά, Αρλέτα, Ελένη Δήμου, Νίκος Ζιώγαλας, Βασίλης Παπακωνσταντίνου, Φοίβος Δεληβοριάς , μπάντες όπως οι Locomondo, Κίτρινα Ποδήλατα, και μουσικούς όπως οι Πέτρος-Λουκάς και Αχιλλέας Χαλκιάς, Χρήστος Ζώτος, Αλέξανδρος Αρκαδόπουλος και πολλοί άλλοι.\nΑπό το 1996 επίσης έχει συνεργαστεί με πολλές rock και metal μπάντες όπως οι Nightstalker, 1000Mods, Last Drive, Deus ex Machina, Earthbound, Electric Litany.\nΤο 2007 ίδρυσε μαζί με τους Tas Ιωαννίδη και τον drummer Αλέξανδρο Αλεξίου τους heavy rock / metallers Phase Reverse στους οποίους εντάχθηκαν στο 2012 ο μπασίστας Κώστας Κότσικας και ο τραγουδιστής Takis Mark. Μέχρι σήμερα έχουν περιοδεύσει σε Ελλάδα και Ευρώπη σε σημαντικό αριθμό εμφανίσεων και έχουν κυκλοφορήσει 4 full lengh LPs.\n2009: “Phase Reverse” (Self Financed)\n2013: “Phase II: …And Man Created God” (The Leaders records)\n2015: ”Phase III: Youniverse” (ROAR! Rock of Angels records)\n2020: ”Phase IV: Genocide” (ROAR! Rock of Angels records)\nΑπό το 2015 ζει στο Βερολίνο και εργάζεται ως μουσικός και παραγωγός.\nΣύνδεσμοι επικοινωνίας με τον Ιωάννη Στεργίου:\nOfficial Website: http://www.chiefox.tk/\nJunkwolvz - Ακούστε το νέο single "The Monster"\nFragment Soul – Νέο άλμπουμ με συμμετοχή της Heike Langhans και νέο βιβλίο


Τουλάχιστον 19 νεκροί από έκρηξη σε εργοστάσιο βεγγαλικών στην Ινδία (video)\n13-02-2021 • 15:58μμ\nΤουλάχιστον 19 άνθρωποι σκοτώθηκαν και άλλοι 34 τραυματίστηκαν από την έκρηξη που σημειώθηκε χθες σε εργοστάσιο βεγγαλικών στη νότια Ινδία.\nΟ τοπικός αξιωματούχος Ρ. Κανάν δήλωσε ότι ο απολογισμός των θυμάτων μάλλον θα αυξηθεί τις επόμενες ώρες. Όπως είπε ο ίδιος, τη στιγμή της έκρηξης στο εργοστάσιο βρίσκονταν 74 άνθρωποι, επεσήμανε ο ίδιος. Μεταξύ των τραυματιών «κάποιοι έχουν σοβαρά εγκαύματα», πρόσθεσε.\nAl menos 13 muertos y 26 heridos por explosión en una fábrica de pirotecnia en India https://t.co/h039P7nLCV\n— Monitoreamos (@monitoreamos) February 13, 2021\nΣύμφωνα με τις πληροφορίες από τα ινδικά Μέσα, το εργοστάσιο δεν διέθετε νόμιμη άδεια λειτουργίας. Ο ειδησεογραφικός ιστότοπος The Newsminute μετέδωσε ότι ο ιδιοκτήτης του εργοστασίου αγνοείται και η αστυνομία ερευνά τα αίτια του δυστυχήματος.\nΑπό την πλευρά του, ο Ινδός πρωθυπουργός Ναρέντα Μόντι ανακοίνωσε ότι οι οικογένειες των θανόντων θα λάβουν βοήθεια 200.000 ρουπίων (2.260 ευρώ).\nExplosion at India fireworks factory kills more than dozen people https://t.co/VfDywwYdYq pic.twitter.com/1t56QLytQE\n— Ted Blackwater (@TedBlackwater) February 13, 2021


Λαμπερό φινάλε στο «1ο Mykonos Basketball Camp» (pics & vid) - Sportcyclades.gr\nΛαμπερό φινάλε στο «1ο Mykonos Basketball Camp» (pics & vid)\nΔευτέρα, 05 Ιουλίου 2021 13:25\nΉταν αναμφισβήτητα το μπασκετικό γεγονός του καλοκαιριού, έλκοντας πολλούς νεαρούς αθλητές, που απόλαυσαν τις προπονήσεις λαμβάνοντας οδηγίες από την αφρόκρεμα του Ελληνικού μπάσκετ.\nΤο ''1ο Mykonos Basketball Camp'' ήρθε για να μείνει, με τον δήμο Μυκόνου να δίνει πραγματικά άλλη αίγλη στην διοργάνωση που σήμερα συζητά όλη η Ελλάδα.\nΗ κορύφωση και παράλληλα το φινάλε του 1ου Mykonos Basketball Camp που πραγματοποιήθηκε χθες Κυριακή 5/7 ήταν εντυπωσιακό.\nΗ καρδιά της διοργάνωσης, Εντεταλμένη Αθλητισμού, Πολιτισμού και Παιδεία του Δήμου Μυκόνου, κ. Ελένη Κοντιζα σε συνεργασία με τον ΣΕΔΚΑ Κυκλάδων, εξασφάλισαν μοναδικές στιγμές που απόλαυσαν οι καλεσμένοι και τα παιδιά που συμμετείχαν.\nΤην τελευταία ημέρα του camp οι έφηβοι και οι κορασίδες του Α.Ο. Μυκόνου πραγματοποίησαν φιλικά παιχνίδια, που «ντύθηκαν» με την μοναδική φωνή του μεγάλου μπασκετικού δημοσιογράφου, Βασίλη Σκουντή, ενώ το τζάμπολ έκανε ο επίτιμος καλεσμένος της διοργάνωσης Παναγιώτης Γιαννάκης.\nΜοναδική στιγμή στο camp ήταν η ομιλία του Παναγιώτη Γιαννάκη στους αθλητές, που μέσα από τον ειδικό και μεστό του λόγο, έδωσε κατεύθυνση παρουσιάζοντας με τον δικό του τρόπο την εξέλιξη ενός αθλητή.\nΣτο γήπεδο του Γυμνασίου Μυκόνου βρέθηκε ο Δήμαρχος Μυκόνου, Κωνσταντίνος Κουκάς, ο αντιδήμαρχος και πρόεδρος της Α.Ε. Μυκόνου Αλέξανδρος Κουκάς, ο αντιπρόεδρος του Α.Ο. Μυκόνου Νικόλαος Δακτυλίδης, ο πρόεδρος του Λιμενικού Ταμείου Τάκης Μάνεσης, ο πρόεδρος ενοικιαζόμενων διαμερισμάτων και δωματίων Αντώνιος Δακτυλίδης ο πρόεδρος του Συνδέσμου Εστίασης και Διασκέδασης Μυκόνου κ. Γιάννης Θεοχάρης καθώς και μέλη της διοίκησης του Α.Ο. Μυκόνου.\nΣτο ημίχρονο του αγώνα οι διοργανωτές τίμησαν την προπονήτρια του Παναθηναϊκού Ελένη Καπογιάννη και τις αθλήτριες Όλγα Χατζηνικολάου και Λολίτα Λύμουρα για τη συμμετοχή τους στο camp.\nΜετά το τέλος του αγώνα οι διοργανωτές τίμησαν τους προπονητές Γιώργος Σκόρδο και Γιώργο Ρουσσουνέλο για την προσφορά τους στην ανάδειξη του Μυκονιάτικου μπάσκετ.\nΣτη συνέχεια οι ο πρόεδρος και η γραμματέας του ΣΕΔΚΑ Κυκλάδων, Κωνσταντίνος Μπιστιτζάνος και Ελένη Ξεβγένη για την συνεισφορά τους, στη πραγματοποίηση του 1ου Mykonos Basketball Camp.\nΜετά το τέλος του αγώνα τιμητική πλακέτα για την συμμετοχή τους, στο «1ο Mykonos Basketball Camp» ο έμπειρος προπονητής Κώστα Φλεβαράκης και ο έμπειρος Καλαθοσφαιριστής Παναγιώτης Βασιλόπουλος.\nΤιμητική πλακέτα απονεμήθηκε στον πρώην διεθνή διαιτητή Τάσο Πηλοΐδη για την προσφορά του στο μπάσκετ.\nΟ Δήμαρχος Μυκόνου, Κωνσταντίνος Κουκάς, έδωσε τιμητική πλακέτα στον Παναγιώτη Γιαννάκη για την προσφορά για την ανάδειξη του μπάσκετ στην Ελλάδα και στη συνέχεια ο Hall of Famer της τάξη του 2021 μίλησε στα παιδιά που βρέθηκαν και συμμετείχαν στο camp.\nΤέλος τιμητική πλακέτα παρέλαβε και ο γνωστός δημοσιογράφος Βασίλης Σκουντής ο οποίος πραγματοποίησε τη παρουσία της τελευταίας ημέρας του Camp.\nΔείτε τη ζωντανή μετάδοση από την τελευταία ημέρα του 1ου Mykonos Basketball Camp.\nΠερισσότερα σε αυτή την κατηγορία: « Ηρακλής 2020 και Ολυμπιάδα Μήθυμνας στον δρόμο του πρωταθλητή Κυκλάδων στις κορασίδες Γενικός διευθυντής της ΑΕ Σαντορίνης ο Βασίλης Πιστικάλης »


Επαναληπτικό Διαγώνισμα στα Κεφ. 1-3 (2019-2020) – Υλικό Φυσικής – Χημείας\nby Παναγιώτης Κουτσομπόγερας 21/10/2019 05/11/2019\nΚαλημέρα στο Υλικονέτ!\nΓια όσες/όσους ενδιαφέρονται για ένα επαναληπτικό Διαγώνισμα για τα Κεφάλαια 1 έως 3 ….\nΑπο κάτω οι λύσεις\nΕλπίζω να θεωρήσετε ενδιαφέροντα τα:\nΒ1: Ωσμωτική Πίεση έναντι χρόνου.\nΒ2: Κατανομή Maxwell – Boltzmann\nΔ3: Κλασματική τάξη αντίδρασης.\nΚαλή συνέχεια σε όλους, με σχόλια και διορθώσεις !\n….Αφιερωμένο στον φίλο Γιώργο Μαρνέρη.\nΓια όσους ενδιαφέρονται για παλαιότερα διαγωνίσματα (2019-2020):\nTagged6.10. Ωσμώτικη Πίεση6.11. Διαμοριακές δυνάμεις6.2. θερμοχημεία6.3. χημ-κινητική6.8. διαγωνίσματα6.9. Επανάληψη\nΩραίο το Β2. Θα το χρησιμοποιήσω.\nΜήπως έχεις δώσει λάθος απάντηση στην ερώτηση 9;\nΚαλησπέρα Πέτρο – σε ευχαριστώ πολύ – έχεις δίκιο έπρεπε να λέει παρουσία και όχι απουσία καταλύτη – θα το αλλάξω!\nΠαναγιώτη, πραγματικά πολύ ωραίο διαγώνισμα!!!\nΒαγγέλη σε ευχαριστώ πολύ ! … ευχαριστώ για τις διορθώσεις τον Αντρεα Βιλλιώτη και Αντρέα Μιχελη\nΣύμφωνα με το σχολικό βιβλίο και το βιβλίο της Φυσικής προσανατολισμού της Β Λυκείου (σελ. 83), τα εμβαδά δείχνουν αριθμό μορίων και όχι κλάσμα μορίων. Πιθανόν να μην το έχω καταλάβει καλά αν και, πιστεύω, ότι οι δύο έννοιες (κλάσμα μορίων και αριθμός μορίων) είναι ανάλογες (άρα δεν διαφοροποιούνται οι απαντήσεις). Ψάχνοντας και στα πανεπιστημιακά παλιά μου βιβλία της Φυσικοχημείας δεν είμαι σίγουρη για το τι είναι σωστό.\nΤο θέμα πάντως είναι πολύ καλό για κατανόηση αυτού του δύσκολου διαγράμματος. Ευχαριστώ για το χρόνο σας.\nΚαλησπέρα σας και ευχαριστώ για τον χρόνο σας. Πολύ σωστές οι παρατηρήσεις σας.\nΥιοθέτησα στο Διαγώνισμα τους συμβολισμούς του σχολικού βιβλίου, για να μην δημιουργηθεί σύγχυση στα παιδιά και στους συναδέλφους.\nΚαι στον άξονα x, επίσης δεν έχει ταχύτητα (ως συνήθως) αλλά όπως αναφέρατε κι εσείς τα μεγέθη και στους 2 άξονες έχουν ανάλογη συμπεριφορά. Σίγουρα και η έκφραση ποσοστό / κλάσμα μορίων που χρησιμοποίησα έχει μια απλοποιημένη σημασία, αλλά νομίζω ότι οι απαντήσεις όντως, δεν διαφοροποιούνται.\nΣτη Φυσικοχημεία του Atkins αναφέρει το εξής διάγραμμα:\nΣτο θέμα Β2 τα εμβαδά απεικονίζουν τον αριθμό των μορίων και όχι το ποσοστό (κλάσμα) που έχουν την ελαχίστη ενέργεια για να αντιδράσουν\nευχαριστώ- καλό βράδυ\nΑπάντηση σε Λεωνίδας Φραντζεσκάκης\nΚύριε Φραντζεσκάκη καλησπέρα. Διαφωνώ με αυτό που λέτε για τα εμβαδά. Αυτό που έχω δει στη βιβλιογραφία, σε βιβλία φυσικοχημείας, είναι ότι τα εμβαδά κάτω από τις καμπύλες εκφράζουν το κλάσμα ή ποσοστό των μορίων που έχουν κινητική ενέργεια από μια τιμή και πάνω και όχι τον αριθμό των μορίων.\nΚαλησπέρα σας και ευχαριστώ για τον χρόνο σας. Πολύ σωστές οι παρατηρήσεις σας .\nΥιοθέτησα στο Διαγώνισμα τους συμβολισμούς του σχολικού βιβλίου (σελ 90-τεύχος 1ο), για να μην δημιουργηθεί σύγχυση στα παιδιά και στους συναδέλφους.\nΚαλησπέρα . Μηπως θα μπορούσατε να μου δώσετε την αναλυτική λύση του Δ3 με τον νόμο της ταχύτητας? Ευχαριστώ.\nΤσεκάρετε την απαντηση εδω αν θελετε:\nΑπάντηση σε Βίκυ Ευαγγελίδη


Τι δεν πρέπει με τίποτα να κάνεις σε μια σχέση | Pressworld\nΑρχική Σχέσεις Τι δεν πρέπει με τίποτα να κάνεις σε μια σχέση\nΤι δεν πρέπει με τίποτα να κάνεις σε μια σχέση\nΟι ερωτικές σχέσεις όπως και οι φιλικές χρειάζονται προσωπική δουλειά για να εξελιχθούν και να διαρκέσουν στον χρόνο.\nΠολλές φορές είναι αναγκαίο οι σύντροφοι να διαπραγματεύονται και να προχωρούν σε παραχωρήσεις ή συμβιβασμούς για να κρατήσουν τις ισορροπίες και να διατηρήσουν την σχέση τους.\nΌμως υπάρχουν κάποια σημεία στα οποία οφείλεις να μην κάνεις εκπτώσεις…\nΝα μην είσαι ο εαυτός σου.\nΚάποιες στιγμές τα πράγματα μπορεί να δυσκολέψουν σε μια σχέση. Ίσως φοβόμαστε πως θα χάσουμε τον σύντροφό μας και στην προσπάθεια μας να τον κρατήσουμε κοντά μας, απαρνιόμαστε τον πραγματικό μας εαυτό.\nΑνησυχούμε αν ενοχληθεί, φοβηθεί ή χάσει το ενδιαφέρον του και αποκρύπτουμε πλευρές της προσωπικότητας μας, δεν εκφράζουμε τις πεποιθήσεις, τα όνειρα ή τις φιλοδοξίες μας, κρατάμε σε απόσταση πρόσωπα του περιβάλλοντός μας ή υποκρινόμαστε συμπεριφορές, με αποτέλεσμα να αλλοιώνουμε τον εαυτό μας. Αντίθετα, οφείλουμε στον εαυτό μας πρωτίστως, και έπειτα στον σύντροφό μας, την αλήθεια. Στην αντίθετη περίπτωση θα είμαστε δυστυχισμένοι για όσο διάστημα διαρκέσει η σχέση.\nΝα μένεις δυστυχισμένη.\nΕάν είσαι δυσαρεστημένη στη σχέση σου και δεν προσπαθείς να κάνεις κάτι για αυτό θα συνεχίσεις να είσαι δυσαρεστημένη. Δεν υπάρχει κανένας λόγος να συνεχίσεις σε αυτόν τον δρόμο, μην ξεχνάς είσαι σε μια σχέση επειδή το θέλεις και με τον σύντροφό σου αισθάνεσαι ευτυχισμένη.\nΑν θεωρείς πως δεν μπορείς να αλλάξεις τα πράγματα ίσως είναι καιρός να αποδεσμεύσεις τον εαυτό σου από απογοητεύσεις και δυσάρεστες καταστάσεις.\nΝα ανέχεσαι την ασεβή συμπεριφορά.\nΣε όλες τις σχέσεις μπορεί να υπάρξουν καυγάδες, αντιπαραθέσεις ή διαφωνίες. Σε τέτοιες όμως στιγμές που πάνω στην ένταση μπορεί να πούμε και μια κουβέντα παραπάνω είναι απαραίτητο να υπάρχει σεβασμός και κατανόηση. Είναι σημαντικό να μην δέχεσαι την περιφρόνηση ή την απαξίωση του συντρόφου σου, την αγενή και εχθρική συμπεριφορά, την έλλειψη σεβασμού ή την προσπάθειά του για υποβιβασμό σου.\nΌλα αυτά τα χαρακτηριστικά διαλύουν την σχέση, καταρρακώνουν την αυτοπεποίθησή σου και οφείλεις να μην τα αποδέχεσαι.\nΝα προσποιείσαι πως σου αρέσει το σεξ μαζί του.\nΌταν περάσει το πρώτο διάστημα της σχέσης που ο καλός σου είναι υπέροχος και εσύ πετάς σε συννεφάκια ευτυχίας, ίσως διαπιστώσεις πως οι ερωτικές επαφές σας είναι μέτριες, χλιαρές ή ακόμη και κακές. Αν αισθάνεσαι πως δεν είστε συμβατοί σεξουαλικά και πως στην ουσία δεν περνάς όμορφα πρέπει να αρχίσεις να σκέφτεσαι σοβαρά την πορεία σου μαζί του.\nΜπορείς πρώτα να επιχειρήσεις ένα διάλογο μαζί του και να εξηγήσεις τι σου λείπει ή τι θα ήθελες περισσότερο εκείνες τις στιγμές, να απελευθερώσεις τις ανάγκες και επιθυμίες σου και να μην ντρέπεσαι. Η ικανοποιητική σεξουαλική ζωή είναι αναγκαία προϋπόθεση για μια ευτυχισμένη σχέση.\nΠροηγούμενο άρθροWSJ: Η οργή για την απελευθέρωση τρομοκρατών αναστατώνει τη νέα φιλία Ελλάδας – ΗΠΑ\nΕπόμενο άρθροΣτ. Θεοδωράκης: Να μην καλυφθούν οι 10.000 θέσεις στο Δημόσιο που δημιούργησε η συμφωνία Τσίπρα – Ιερώνυμου


Σέξ με την φίλη της πεθεράς μου - mensbook\nHome SEX STORIES Σέξ με την φίλη της πεθεράς μου\nΣέξ με την φίλη της πεθεράς μου\nΘα σας γράψω μια από τις εμπειρίες μου με την φίλη της πεθεράς μου την Μαρίνα. Ειναι 46 ετών χωρισμένη με δυο παιδάκια. Κάνουμε οικογενεακώς παρέα και με τα πεθερικά μου και με εμάς. Είναι κοντούλα με λεπτό κορμάκι, μικρό στήθος και υπέροχες πεταχτές ρώγες, ωραία πόδια και ενα στρόγγυλο μικροκαμωμένο κωλαράκι. Είναι πολύ καιρό μόνη και κατα καιρούς όταν μέναμε μόνοι υπήρχαν στις κουβέντες και ερωτικές σπόντες και πειράγματα. Άρχισα να την σκέφτομαι ερωτικά και ήθελα πολύ να την σκίσω. Τον τελευταίο χρόνο όπως σας είπα τα πειράγματα είχαν ξεφύγει και οι κουβέντες μας είχαν γίνει άκρως καυλωτικές, κατάλαβε πολύ καλα τις προθέσεις μου αλλα εγώ δεν μπορούσα να κάνω την κίνηση μου λόγω της σχέσης με την οικογένεια. Ένα βράδυ κανόνισαν τα πεθερικά μου να πάμε σε ένα πανηγύρι με παραδοσιακούς χορούς, είπαν και εμάς αλλά η γυναίκα μου δεν ήθελε, οπότε πήγα εγώ με την μαρίνα και τα πεθερικά μου. Μόλις φτάσαμε κατσαμε σε ένα τραπέζι και κατάλαβα ότι το βλέμα της ήταν διαφορετικό από τις άλλες φορές, δεν μπορούσα να καταλάβω τι έπαιζε όμως.\nΚάποια στιγμή που τα πεθερικά μου χορεύανε και μείναμε μόνοι άρχισε να μου λέει διάφορα καυλωτικά και εγω δεν ήθελα και πολύ να την βάλω κάτω και να την γαμήσω. Σε κάποια φάση μου λέει «αχ και να είχαμε μια πούτσα να μας σκίσει» και αμέσως σηκώνεται και με πέρνει να πάμε να χορέψουμε. Τι έγινε ρε πούστη μου λέω τωρα! Καθώς χορεύαμε πειραζόμασταν γελούσαμε αλλα μέσα σε όρια που δεν μας καταλάβαιναν τα πεθερικά μου. Στην κουβέντα μας μου έδωσε να καταλάβω ότι όλα αυτά είναι μεταξύ μας. Εσύ δεν θα την γλυτώσεις σήμερα έσκιψα και τις ψιθύρισα στο αυτί. Μου χαμογελάει και μου λέει «το μουνί μου είναι μούσκεμα και θέλω να με γαμήσεις». Κοκκάλωσα για λίγο γιατί ενώ είχαμε τέτοιες κουβέντες δεν περίμενα να γίνει. Δικαιολογηθήκαμε στα πεθερικά μου την πήρα και φύγαμε απο το πανηγύρι. Στο αμάξι με όλες αυτές τις σκέψεις ο πούτσος μου είχε γίνει κάγκελο και δεν κρυβόταν.\nΤο είδε η άτιμη και άρχισε να μου μιλάει πρόστιχα «τι θα γίνει βασίλη τώρα θα πάμε σπίτια μας ή θα πάμε κάπου να με σκίσεις με την πουτσάρα σου, που βλέπω οτι δεν κρατιέται?» «πόσο καιρό έχω να γαμηθώ» μου λέει και αρχίζει να χαιδεύει το στήθος της. Φορούσε ένα μπλουζάκι και πετάχτηκαν οι ρώγες, τεράστιες για το μικρό στήθος της είχα φτάσει στο απροχώρητο, ο πούτσος μου θα έσκαγε. Ξέραμε και οι δυό ότι δεν υπήρχε γυρισμός. Της λέω «θα πάμε να σε γαμήσω μωρη σκύλα γιατι εδω και καιρό θέλω να σε σκίσω». Βγάλε το παντελόνι σου και παίξε με το μουνι σου» της είπα και αμέσως υπάκουσε. Φορούσε μαύρα εσώρουχα ήταν πολύ καύλα η γυναίκα. Σε κάποια φάση μου βγάζει έξω τον πούτσο σκύβει σε μένα και ενώ οδηγώ αρχίζει να μου γλύφει τον πούτσο και να μουγκρίζει και να λέει «τι καλά θα περάσει το μουνάκι μου σήμερα!» μιλάμε η γυναίκα τον έβαζε όλο μέσα τον έγλειφε τον ρουφούσε αχόρταγα. «πόσο ωραίο πουτσο έχεις δεν κρατιέμαι τον θέλω μέσα μου μου λέει, θέλω να χύσω πάνω του». Με τα χίλια ζόρια (αφού δεν τράκαρα σε όλη την διαδρομή) φτάνω σε ένα παρατημένο κτήριο έξω από την πόλη με καλή καβάτζα. Την πιάνω από τα μαλλιά με τις καύλες που είχα και αρχίζω να την φιλάω. '\nΗ Μαρίνα όλα μούγκριζε και αναστέναζε είχε φτάσει στο απροχώρητο και αυτή καθώς λαχταρούσε τόσο πολύ να την γαμήσω. Της βάζω χέρι στο μουνί και αντιλαμβάνομαι οτι η γυναίκα είχε χύσει ένα ποτάμι , στάζαν οι χυμοί της στα μπούτια της. Την πιάνω απόταμα και της βάζω με φόρα τον πούτσο στο στόμα και όπως ειναι σκιμένη έχει πετάξει τον κώλο της ψηλά αρχίζω να τις ρίχνω σκαμπίλια στα κωλομάγουλα και αυτή βογκάει περισσότερο. Την σηκώνω γδυνόμαστε και πάμε πίσω στα καθίσματα. Άνοιξε τα πόδια της παώ από πάνω και αρχίζω να χαιδέυω τον πούτσο μου πάνω στο μουσκεμένο μουνί της. Αυτη κουνιόταν και προσπαθούσε να τον βάλει μέσα της. Την παίδευα λιγο ώσπου μου λέει οτι δεν αντέχει άλλο «σε παρακαλώ βασίλη γαμησε με μου είπε, θέλω τον πουτσο σου μην με ταλαιπωρείς άλλο την πουτάνα μου λέει» και βάζω τον πούτσο μου σιγά σιγά μέσα στο μουσκεμένο μουνί της , τον έβαλα όλο μέσα της τόσο σιγά που όταν μπήκε όλος φώναξε τόσο πολυ. Τον άφησα μεσα της και ήμουν ακίνητος άρχισε να τρέμει από την καύλα της.\nΣηκώνει τον κορμό της με φιλάει και αρχίζει να κουνιέται στην αρχη χαλαρά και μετα λίγο πιο γρήγορα. Τέτοια καύλα είχα και εγώ να νοιώσω καιρό. Η γυναίκα ήταν δυναμίτης. Την γυρνάω και την στήνω στα τέσσερα πάω από πίσω της και αφόυ της τον σκάμπιλιάζω πάνω στα κωλομάγουλα με μια απότομη κίνηση της τον χώνω απότομα και γεμίζω το μουνί της με το σκληρό μου εργαλείο. Τα βογκητά της με καύλωναν πιο πολύ και συνέχιζα να την γαμάω πιο αγρια. Καθώς την γαμούσα τις σκαμπίλια τα κωλομέρια πρέπει είχαν κοκκινήσει δεν εβλεπα πολύ καλά μέσα στα σκοτάδια.\nΓαμιωμασταν πολύ άγρια σε κάποια φάση μου λεεί δεν αντέχω τόση καύλα, ποτέ δεν έχω γαμηθεί έτσι, δεν άντεξα και έχυσα μέσα της. Χαρά να δεις την μαρίνα για το γαμήσι που της έκανα. Εμένα όμως δεν έπεφτε με τίποτα βάζω δεύτη καπότα και συνεχίζω να την γαμάω. «κιάλο βασίλη μου λεει δεν μπορώ άλλο έχω καιρό να νοιώσω έτσι και μου είναι πολύ όλο αυτό» « θα σταματήσω να σε γαμάω μόλις λιποθυμήσεις» της είπα και γούρλωσε τα μάτια από την έκπληξη της. Την γαμούσα πολύ γρήγορα και το μουνί της δεν σταμάτησε να στάζει. Η μαρίνα έτρεμε σαν ψάρι. Την πιάνω και την βγάζω απο το αμάξι, την σηκώνω στην αγκαλιά μου και όπως φιλιόμαστε την κατεβάζω και της χώνω το καυλί μου μέσα της. Την ανεβοκατεβάζω και την γαμάω στον αέρα έχω φτάσει στο απροχώρητο και εγώ δεν αντέχω άλλο τέτοια ένταση που μου βγάζει η καυλιάρα. Της λέω ότι δεν άντέχω άλλο θέλω να ξαναχύσω. Την αφηνω κάτω και σκύβει τον βάζει όλο στο στόμα της και με κάνει να χύσω τα κατάπιε όλα η μαρινα τρομέρο ταλέντο λεμε.\nΣυμμαζευτήκαμε ηρεμίσαμε με κανα δυο τσιγάρα και χαμογέλα. Απο τότε βρισκόμαστε με την Μαρίνα όποτε μας δωθει η ευκαιρία και κάνουμε απίστευτα γαμήσια η ερωτική μας σχέση συνεχίζεται και έχουμε κάνει μαζι πραγματα που με τις σχέσεις μας δεν κάνουμε.


“Είμαστε όλοι στην ίδια θύελλα, αλλά όχι στο ίδιο πλοίο” | πιτσιρίκος\n2 Ιαν, ’21 12:32 ΜΜ\nΤο 2020 ήταν μία χρονιά που κανένας, Πιτσιρίκο, δεν θα μπορούσε να φανταστεί και το Skynews παραδίδει την πέννα σε τέσσερις ειδικούς για να αναλύσουν τι μας περιμένει το 2021 και αν υπάρχει τελικά ελπίδα για να μπει ένα τέλος στην πανδημία και τις πολύπλευρες συνέπειές της.\nΟ ιολόγος Stephen Griffin, καθηγητής στη σχολή Ιατρικής του Πανεπιστημίου του Λιντς υποστηρίζει ότι αυτό θα εξαρτηθεί από την προμήθεια και την διανομή των εμβολίων, που θα πάρουν έγκριση.\nΑν μπορέσουμε να προστατέψουμε όλο τον ευάλωτο πληθυσμό, τότε οι θάνατοι θα είναι λιγότεροι, αλλά δεν αρκεί μόνο αυτό.\nΘα παίξει ρόλο και πόσο κρατάει η ανοσία και αν ένας εμβολιασμένος μπορεί να μεταδώσει τον ιό.\nΑν εμβολιαστούν, ωστόσο, τα 2/3 του πληθυσμού -και απαραίτητη προϋπόθεση για αυτό είναι να υπάρξει μεγάλη διαθεσιμότητα εμβολίων της Pfizer/BioNTECH της Moderna και της AstraZeneca-, τότε θα προστατευτούν οι πιο ευάλωτοι μέχρι το τέλος του χειμώνα και θα περιοριστεί η εξάπλωση του κορωνοϊού την άνοιξη.\nΑυτό δεν σημαίνει ότι όλα θα έχουν τελειώσει το καλοκαίρι, αλλά θα χρειάζονται πολύ λιγότερα μέτρα πια.\nΟ σεφ Tom Aikens προβλέπει. από την πλευρά του, ότι το 2021 θα είναι πολύ χειρότερο για την εστίαση από ό,τι το 2020, λόγω του διπλού κινδύνου της Covid 19 και του Brexit.\nΟ ίδιος ζητάει να υπάρξει υπουργός Εστίασης, διότι είναι απαραίτητη μία φωνή στο κοινοβούλιο για τις ανάγκες του κλάδου.\nΗ πανδημία απέχει πολύ από το τέλος της, καθώς η κυβέρνηση λέει ότι πρέπει να εμβολιαστούν 20 εκ. άνθρωποι και αυτό δεν θα γίνει πριν το Πάσχα, κι ενώ η εστίαση έχει ήδη χάσει το συνήθως προσοδοφόρο διάστημα των Χριστουγέννων.\nΤα μαγαζιά δεν θα ανοίξουν πριν τον Μάρτιο ή τον Απρίλιο και για την εστίαση ίσως είναι καλύτερο τελικά ένα πλήρες lockdown – διότι ο κλάδος θα είχε περισσότερη βοήθεια από την κυβέρνηση – από τα μέτρα επιπέδου 3 και 4.\nΣε κάθε περίπτωση, θα υπάρξουν λουκέτα και όσοι κλείσουν θα είναι πολύ δύσκολο να ανοίξουν μετά, ωστόσο, η αξία της εστίασης φάνηκε από τα γεύματα που μαγείρευαν εστιατόρια για το NHS (Εθνικό Σύστημα Υγείας) και πρέπει να στηριχθεί, διότι κανείς έτσι κι αλλιώς δεν θέλει μία καταστροφή.\nΟ καθηγητής ψυχολογίας Stephen Reicher και σύμβουλος της κυβέρνησης του Ηνωμένου Βασιλείου και της Σκωτίας για την Covid 19, υποστηρίζει ότι η πανδημία έδειξε πως πρέπει να αλλάξουμε τη σχέση μας με τη φύση και να μην προσπαθούμε να κυριαρχήσουμε πάνω σε αυτή.\nΕπίσης, πρέπει να αλλάξουμε τις σχέσεις μεταξύ μας, όχι μόνο για την ψυχική, αλλά και για τη σωματική ευζωία.\nΜία από τις μεγαλύτερες τραγωδίες ήταν ότι μιλούσαμε από απόσταση, καθώς η επίπτωση της κοινωνικής απομόνωσης είναι χειρότερη από το να καπνίζει κάποιος 20 τσιγάρα τη μέρα.\nΑπό την άλλη, αυτή ήταν μία πανδημία ανισοτήτων και δεν ήμασταν καλά προετοιμασμένοι, ούτε όσον αφορά τη διαθεσιμότητα κλινών, εξοπλισμού και τεστ για τον κορωνοϊό.\nΕίχαμε τις πολυπληθέστερες σχολικές αίθουσες στην Ευρώπη και αυτό έπαιξε ρόλο στην μετάδοση του ιού.\nΕπίσης, οι κοινωνικοί λειτουργοί και όσοι εργάζονται σε οίκους ευγηρίας είναι κακοπληρωμένοι, κάτι που σημαίνει ότι αναγκάζονται να πάρουν τα μέσα μαζικής μεταφοράς και μάλιστα συχνά λόγω της φύσης της δουλειάς τους, με συνέπεια να είναι περισσότερο εκτεθειμένοι στον ιό. Το ίδιο συμβαίνει με πάρα πολλούς εργαζόμενους.\nΤα σπίτια πρέπει, από την άλλη, να είναι ευρύχωρα και να αερίζονται καλά και να μην υπάρχει ψηφιακή ανισότητα, που έχει ως συνέπεια κάποια παιδιά να μην διδάσκονται τα σχολικά μαθήματα στην καραντίνα, διότι δεν έχουν λάπτοπ.\nΜία από τις πιο εύστοχες ατάκες της πανδημίας ανήκει στην γιατρό Bonnie Henry από τον Καναδά, που είχε επισημάνει ότι “είμαστε όλοι στην ίδια θύελλα, αλλά όχι στο ίδιο πλοίο”.\nΟι άνθρωποι που ζουν σε υποβαθμισμένες περιοχές έχουν τέσσερις φορές περισσότερες πιθανότητες να κολλήσουν κορωνοϊό.\nΠρέπει να υπάρξει μία αναδιάρθρωση για να μην προκύψει μία νέα κρίση υγείας, αυτή τη φορά επειδή οι φτωχοί θα πρέπει να πληρώσουν περισσότερα για την υγεία τους.\nΑν φορολογηθώ εγώ περισσότερο, δεν θα πάρω ίσως ακριβό αμάξι, ωστόσο δεν θα πεινάσω.\nΣτην πανδημία χρειάζεται ένα κοινωνικό πρόσωπο, τόσο από πλευράς ιατρικής, όσο και από οικονομικής.\nΤι λέει, όμως, και ο οικονομολόγος και πρώην στέλεχος του υπουργείου Οικονομικών Martin Beck;\nΌτι αν το εμβόλιο δουλέψει, τότε το 2021 θα είναι μία θετική χρονιά.\nΤα απόνερα των κρίσεων του 2008, των 90’ς και των 80’ς άργησαν να φύγουν, αλλά τώρα δεν υπάρχει δομικό πρόβλημα με την οικονομία, ούτε ανισορροπίες που πρέπει να διαχειριστούμε.\nΟι οικονομίες των νοικοκυριών είναι σε καλό επίπεδο, διότι δεν έχει χρειαστεί να ξοδέψουν, ενώ τα εισοδήματά τους ενισχύονται και από τα προγράμματα επιδότησης.\nΣτις προηγούμενες υφέσεις υπήρχαν μεγάλα χρέη, αλλά τώρα υπάρχει η ελπίδα ότι με τις επιδοτήσεις οι θέσεις εργασίας θα διασωθούν και η οικονομία θα ανακάμψει.\nΗ ιστορία έχει δείξει ότι, όταν προκύπτουν τέτοια σοκ, οι άνθρωποι επιστρέφουν.\nΚαι μπορεί η εστίαση να έχει πληγεί πολύ, αλλά όποιος έχασε ένα εστιατόριο μπορεί να κάνει μία νέα αρχή, σε αντίθεση, για παράδειγμα, με το αν έκλεινε ένα εργοστάσιο.\nΟ κλάδος των αεροπορικών εταιριών, επίσης, θα ανακάμψει, αν ο κόσμος έχει λεφτά για να κάνει και πάλι ταξίδια με αεροπλάνα στο μέλλον.\nΗ Τράπεζα της Αγγλίας αγοράζει ομόλογα, βοηθώντας την κυβέρνηση να δανειστεί και μάλλον δεν θα χρειαστεί να αυξηθούν και οι φόροι.\nΌλα καλά τα βλέπει ο οικονομολόγος, δηλαδή.\nΟι οικονομολόγοι μου θυμίζουν λίγο τους μετεωρολόγους και ειδικά τους “wanna be”, διότι κι αυτοί τα βλέπουν όλα καλά όταν έρχεται καταιγίδα. Τους αρέσουν οι καταιγίδες και οι κακοκαιρίες, δηλαδή.\nΑλλά, ευτυχώς, το 2021 μπήκε ηλιόλουστο και ζεστό όπως το 2018. Και είχαμε και κάτι θετικό, έστω και από τον καιρό.\nΚαι μακάρι η καλή μέρα από το πρωί να φαίνεται για να λυγίσει η καλοκαιρία τον κορωνοϊό.\nΚατά τα άλλα, είδα τους περισσότερους αστυνομικούς και περιπολικά το τελευταίο εξάμηνο στους δρόμους των νοτίων προαστίων την Πρωτοχρονιά.\nΣτη Μαρίνα του Φλοίσβου, στο Π. Φάληρο, είχαν βάλει και μία κόκκινη κορδέλα για να μην πλησιάζει ο κόσμος στην αποβάθρα. Μάλλον για να μην μπορεί να απλωθεί και να συγχρωτίζεται σε έναν πιο μικρό χώρο στο πλακόστρωτο που έχει από πάνω.\nΕίναι απίστευτα παράλογα τα μέτρα τους πραγματικά, αφού περιορίζουν χωρικά και χρονικά τον κόσμο, αυξάνοντας τον συνωστισμό.\nΕμείς περάσαμε, όμως, κάτω από την κορδέλα και φτάσαμε ως τη θάλασσα, αποφεύγοντας και τον συνωστισμό.\nΚαι βλέποντας τα μεγάλα κεφαλόπουλα που κολυμπούν ακριβώς μπροστά από την αποβάθρα, με την υδροδυναμική σιλουέτα τους να διαγράφεται ακόμα καλύτερα από τα μπλε φωτάκια που πέφτουν στη θάλασσα.\nΕίχε και μερικές μέδουσες πελαγία, που μετά από χρόνια φαίνεται να κατακτούν ξανά τον Σαρωνικό.\nΔεν πειράζει, όμως, είναι πλάσματα της θάλασσας κι αυτές.\nΕπίσης, η θάλασσα είναι το δικό τους σπίτι και όχι το δικό μας.\nΤέλος, βγαίνουν και πολύ όμορφες στις φωτογραφίες.\n(Αγαπητέ φίλε, για να καταλάβετε πόση αξία έχουν οι προβλέψεις των οικονομολόγων, να σας θυμίσω πως το οικονομικό κραχ του 2008 δεν το είχε προβλέψει κανένας οικονομολόγος. Όποιος γνωρίζει δεν προβλέπει, και όποιος προβλέπει δεν γνωρίζει. Βέβαια, αν ισχύει το ότι η οικονομία είναι ψυχολογία, δεν τα βλέπω και πολύ καλά τα πράγματα. Πάντως, παρατήρησα πως, αν εξαιρέσω τα πράγματα που χρειάζομαι για την δουλειά μου και τα δώρα για τα παιδιά, δεν έχω αγοράσει τίποτε άλλο από την ημέρα που ξεκίνησε η επιδημία. Υποθέτω πως δεν είμαι ο μόνος. Να είστε καλά. Την αγάπη μου.)\nNext story Ο Μπούλης Μπούλης είναι πάντα εορταστικός\nPrevious story Ένας ακόμα χρόνος με επιτυχίες


HELLUG forum - Αδυναμία εγκατάστασης nvidia drivers\nΙούνιος 05, 2020, 02:51:09\nHELLUG forum > linux: τεχνικά θέματα > γραφικό περιβάλλον > Αδυναμία εγκατάστασης nvidia drivers\nΑποστολέας Θέμα: Αδυναμία εγκατάστασης nvidia drivers (Αναγνώστηκε 5540 φορές)\nΑδυναμία εγκατάστασης nvidia drivers\n« στις: Οκτώβριος 10, 2013, 12:14:15 »\nΤο σύστημα είναι Mint 13 mate ubuntu based. Λόγω ενός θέματος που είχα με το ποντίκι, έπρεπε να αναβαθμίσω σε 3.11 kernel. Κατέβασα από το kernel.ubuntu.com τα 2 headers και το image για την 64bit έκδοση και τα εγκατέστησα με sudo dpkg -i *.deb\nΣτο reboot όλα καλά εκτός από τον driver της nvidia. Η εγκατάσταση από το jockey δεν τελειώνει. Αν δοκιμάσω να βάλω τις εκδόσεις 319 και 304 από το synaptic κατεβαίνουν κανονικά μεν, αλλά κατά την εγκατάσταση κάτι τσινάει με το dkms. Κατέβασα το binary από την nvidia και προσπάθησα να το στήσω σε single user mode με ξηλωμένο τον nouveau αλλά και πάλι κάτι δεν του άρεσε με το dkms. Μπορώ να ανεβάσω logs το βραδάκι που θα γυρίσω σπίτι, αν δεν έχει κάποιος καμιά λαμπρή ιδέα. Σκεφτόμουν μήπως θα έλυνε το πρόβλημα να bootάρω στον 3.2 kernel που παίζουν κανονικά όλα (εκτός από το ποντίκι) και να δοκιμάσω να φτιάξω εκεί τα modules της nvidia.\nΑπ: Αδυναμία εγκατάστασης nvidia drivers\n« Απάντηση #1 στις: Οκτώβριος 10, 2013, 12:17:29 »\njockey.txt (63.2 KB - έγινε λήψη 181 φορές.)


Τις τελευταίες εβδομάδες, όλη η υφήλιος συζητά για τον κορονoϊό, με τον Παγκόσμιο Οργανισμό Υγείας να κρούει τον κώδωνα του κινδύνου όσον αφορά την εξάπλωσή του. Ο ιός ξεκίνησε από την Κίνα, όμως τις τελευταίες μέρες έχουν αναφερθεί κρούσματα σε Αμερική, Αυστραλία και Ευρώπη. Και μπορεί στην Ελλάδα να τον αποκαλούμε κοροναϊό/κορωναϊό/κοροναϊό, όμως στα social networks «τρεντάρει» με την αγγλική ονομασία: Coronavirus.\nΤο Coronavirus, λοιπόν, φαίνεται πως ξύπνησε αναμνήσεις στους πιο παλιούς hip-hop fans στην Ελλάδα, που θυμήθηκαν τους CoronaVirus.\nΠρόκειται για ένα rap group απ' τον Βύρωνα, που εμφανίστηκε στα early 00's και κατάφερε με τον καιρό να χτίσει -κυρίως στα underground δρώμενα- ένα μικρό buzz γύρω από το όνομά του.\nΟι CoronaVirus δημιουργήθηκαν το 2002 από δύο ξαδέρφια, τον SixteenPads και τον Enrow. Οι δύο καλλιτέχνες ξεκίνησαν από τον χώρο του γκράφιτι και τελικά μεταπήδησαν στο rap. Στο line up του γκρουπ θα προστεθούν μέσα στο επόμενο διάστημα και οι Raska, Orkez, Zeda και Touter.\nΈπειτα από τέσσερα χρόνια σκληρής δουλειάς, το 2006 θα αισθανθούν έτοιμοι να κυκλοφορήσουν την πρώτη τους δισκογραφική δουλειά και έτσι χαρίζουν στο κοινό το ομώνυμο ντεμπούτο άλμπουμ τους. Αυτό που έκανε μεγάλη εντύπωση στους φίλους της rap μουσικής ήταν τα beats, τα οποία επιμελούνταν ο Touter με τον SixteenPads - που έγιναν ευρύτερα γνωστοί σαν ανεξάρτητη ομάδα παραγωγής με το όνομα, Styles Unlimited. Στην ομάδα προστίθεται αργότερα και ο Dj Stigma και το 2008 θα κυκλοφορήσουν το δεύτερο άλμπουμ τους, με τίτλο «_Μέρος Βήτα_».\nΠολλοί θα τους συγκρίνουν ηχητικά με τους ΒήταΠεις, ωστόσο οι περισσότεροι θα συμφωνήσουν ότι η ποιότητα των παραγωγών τους άλλαξε το παιχνίδι στον τομέα της ανεξάρτητης σκηνής. Στη συνέχεια και για κάποια χρόνια, θα αφοσιωθούν στις solo προσπάθειές τους, για να επιστρέψουν το 2012 με τον τρίτο και τελευταίο τους δίσκο, «_Σκληρό Ναρκωτικό_».\nΈπειτα από κάποιες τελευταίες live εμφανίσεις, οι CoronaVirus θα χαθούν από το προσκήνιο, με κάποια από τα μέλη του να συνεχίζουν ως Coronas. Tο όνομά τους έχει αποκτήσει επάξια τη δική του σελίδα στο βιβλίο της hip-hop ιστορίας του Βύρωνα, μιας περιοχής που «γέννησε» ουκ ολίγα ιστορικά σχήματα και καλλιτέχνες του χώρου.\nΚάποιος θα έλεγε ότι η ιστορία τελείωσε εκεί.\nΤις τελευταίες μέρες, ωστόσο, πολλοί φίλοι της rap επισκέφτηκαν ξανά τα τραγούδια τους, με αφορμή το -όχι και τόσο ευχάριστο- γεγονός της εξάπλωσης του ομώνυμου ιού. Το comment section κάποιων από τα βίντεο που υπάρχουν στο YouTube έχει αρχίσει να ενεργοποιείται ξανά, ενώ και στη σελίδα του γκρουπ στο Facebook -ίσως σε μια ένδειξη μαύρου χιούμορ- εμφανίστηκαν καινούρια posts, έπειτα από τρία χρόνια αδράνειας.\nΤο μόνο που μένει για να ολοκληρωθεί αυτή η παρανοϊκή ιστορία είναι και μια επανένωση -ή επανεμφάνιση για να το θέσω καλύτερα- των CoronaVirus.\nTagged:Hip-Hop, Rap, Coronavirus, ελληνικό rap, κοροναϊός, corona virus, Κορονοϊός, βύρωνας\nΈχει το νερό στη ζέστη...


ΔΕΛΤΙΟ ΕΓΚΛΗΜΑΤΙΚΟΤΗΤΑΣ ΑΛΛΟΔΑΠΩΝ: Δένδιας: «Βόμβα» το (λαθρο)μεταναστευτικό\nΒόμβα στα θεμέλια της κοινωνίας και του κράτους χαρακτήρισε το μεταναστευτικό ο υπουργός Δημόσιας Τάξης και Προστασίας του Πολίτη, Νίκος Δένδιας σε δηλώσεις του στην τηλεόραση του Σκάι.\n«Αν δεν δημιουργήσουμε δομές για το μεταναστευτικό τότε θα καταρρεύσουμε» και ζήτησε τη στήριξη της ελληνικής κοινωνίας προκειμένου να επιτευχθεί ο στόχος αυτός», δήλωσε ο υπουργός.\n"Η χώρα χάνεται. Από την κάθοδο των Δωριέων, 4000 χρόνια πριν, ουδέποτε η χώρα δεν δέχθηκε τόσο μεγάλης έκτασης εισβολή (...) πρόκειται για βόμβα στα θεμέλια της κοινωνίας και του κράτους", δήλωσε χαρακτηριστικά.\nΠαράλληλα, χαρακτήρισε τη «μεταναστευτική εισβολή» ως τη μεγαλύτερη που δέχθηκε ποτέ η χώρα και απηύθυνε έκκληση στους φορείς της τοπικής αυτοδιοίκησης να συνεργαστούν, λέγοντας χαρακτηριστικά ότι« απειλείται η Ελλάδα και η ύπαρξή μας».\n"Η επίλυση του μεταναστευτικού είναι πρόκληση εθνικού μεγέθους. Είμαστε στα όρια της κατάρρευσης, Αν δεν δημιουργήσουν ένα συνολικό δίκτυο διαχείρισης της παράνομης μετανάστευσης θα καταρρεύσουμε" δήλωσε ο κ. Δένδιας, αναφερόμενος στις έντονες αντιδράσεις στη Θράκη για τη μεταφορά μεταναστών στις σχολές δόκιμων αστυφυλάκων σε Κομοτηνή και Ξάνθη. "Κινδυνεύουμε με πλήρη αλλοίωση της κοινωνίας, το μεταναστευτικό ίσως είναι μεγαλύτερο πρόβλημα και από το οικονομικό", δήλωσε.\n«Οποιος αποπειράται να εισέλθει στη χώρα μας παράνομα, θα απωθείται στη μεθοριακή γραμμή, αλλά και αν ακόμα καταφέρει να εισέλθει, ο ανέξοδος τουρισμός Εβρος-Αθήνα σταματάει εδώ. Ο κάθε τοπικός αστυνομικός διευθυντής εντέλλεται και θα εφαρμόζει αυστηρά τη δυνατότητα που δίνει ο Νόμος 3386/2005 για την έκδοση διοικητικής απόφασης απέλασης - κράτησης και δεν θα επιτρέπει την κάθοδο στην πρωτεύουσα ή σε άλλες πόλεις», δήλωσε ο Νίκος Δένδιας, που ζήτησε τη στήριξη όλων για να εξαλειφθούν οι σκηνές που «προσβάλλουν τον πολιτισμό στο κέντρο της πρωτεύουσας και σταδιακά στα κέντρα των πόλεων και στις περιφέρειες των πόλεων όλης της χώρας».\nΟ υπουργός περιέγραψε με δραματικούς τόνους την κατάσταση, παρομοιάζοντάς τη με αυτή «επί των τειχών της Κωνσταντινούπολης την 29η Μαΐου του 1453».\n"Δεν θα αδικηθεί καμία περιφέρεια, καμία πόλη, κανένα χωριό η Αθήνα θα επωμιστεί το βάρος που της αναλογεί", διαβεβαίωσε.\nΟσον αφορά τις αντιδράσεις για τα κέντρα κράτησης παράνομων μεταναστών, όπως στην Κομοτηνή, ξεκαθάρισε ότι « δεν θα αδικηθεί καμία περιφέρεια, καμία πόλη, κανένα χωριό» και ότι η Αθήνα θα επωμιστεί το βάρος που της αναλογεί.\n«Δεν είμαι μάγος και γνωρίζω ότι κάθομαι σε ηλεκτρική καρέκλα», παραδέχθηκε ο κ.Δένδιας.\nΤέλος, απέρριψε τα περί επιχείρησης - σκούπα και έκανε λόγο για μία οργανωμένη επιχείρηση, προκειμένου να αντιμετωπιστεί καλύτερα το θέμα της λαθρομετανάστευσης.


Χρυσές διευθύνσεις - Ειδήσεις - νέα - Το Βήμα Online\nΟταν η φράση «home, sweet home» δεν είναι αρκετή για να περιγράψει τις ανέσεις που παρέχονται στις ακριβότερες και πιο εντυπωσιακές κατοικίες ανά τον κόσμο.\nΕίναι το σπίτι μας αναπόσπαστο κομμάτι της ζωής μας. Καταφύγιο, χώρος ανάπαυσης, το μέρος όπου αφήνουμε τον πραγματικό εαυτό μας να εκδηλωθεί μακριά από τα αδιάκριτα βλέμματα, όπου μοιραζόμαστε την καθημερινότητά μας με εκείνους που αγαπάμε και μεγαλώνουμε τα παιδιά μας. Το όνειρο για μια μόνιμη και ασφαλή κατοικία, για ένα ιδιόκτητο ακίνητο, είναι ένα από τα πιο συνηθισμένα όνειρα των ανθρώπων. Αν βεβαίως οι περισσότεροι από εμάς αυτό το σπίτι το θεωρούν στόχο ζωής και το φτιάχνουν πετραδάκι-πετραδάκι, ή το αγοράζουν με πολλές στερήσεις, υπάρχουν και εκείνοι που με τις ιδιοκτησίες τους κυρίως επιβεβαιώνουν/επιδεικνύουν το υψηλό κοινωνικό και οικονομικό status τους. Γιατί σε αυτόν τον γεμάτο αντιθέσεις κόσμο υπάρχουν τα απλά σπίτια αλλά υπάρχουν και τα σπίτια που μοιάζουν με ανάκτορα. Τέτοια σπίτια θα γνωρίσουμε σήμερα κάνοντας μια σειρά «επισκέψεων» σε μερικές από τις πιο ακριβές ιδιοκτησίες του πλανήτη. Θα ξεκινήσουμε, μιας και μιλήσαμε για ανάκτορα, από ένα πραγματικό παλάτι: Το Μπάκιγχαμ, η επίσημη κατοικία της βασιλικής οικογένειας της Βρετανίας, θεωρείται η ακριβότερη κατοικία του κόσμου. Ενα σπίτι που όσο και αν είναι ανούσιο και σχεδόν αδύνατον να εκτιμηθεί, αφού δεν πρόκειται ποτέ να βγει στην αγορά, λέγεται πως αν σήμερα πωλούνταν θα έπιανε πάνω από 2 δισεκατομμύρια δολάρια. Με ορισμένους εκτιμητές να ανεβάζουν την αξία του ακόμη και πάνω από τα 4,5 δισεκατομμύρια δολάρια! Τι μπορεί να περιέχει, πόσο μεγάλο πρέπει να είναι και από τι υλικά μπορεί να είναι φτιαγμένο ένα σπίτι ώστε να είναι πιο ακριβό;\nΑπό το Μονακό στο Μανχάταν\nΠάντως, μέχρι στιγμής πιο ακριβό διαμέρισμα στον κόσμο θεωρείται το ρετιρέ του συγκροτήματος Tour Odéon στο Μονακό, ενός ουρανοξύστη που ξεκίνησε να κατασκευάζεται το 2009 και ολοκληρώθηκε το 2015. Το κτίριο έχει 49 πατώματα. Την είσοδό του διακόσμησε ο γάλλος γλύπτης Ματεό Μορνάρ, ενώ το λόμπι και τους κοινόχρηστους χώρους ο διάσημος σχεδιαστής εσωτερικών χώρων Αλμπέρτο Πίντο. Το ρετιρέ με την εντυπωσιακή πισίνα και την ανεμπόδιστη θέα στη Μεσόγειο πουλήθηκε αντί του αστρονομικού ποσού των 387 εκατομμυρίων δολαρίων! Τη στιγμή μάλιστα που το πιο ακριβό ρετιρέ που πωλείται τώρα στο Μανχάταν, σύμφωνα πάντα με στοιχεία που έχουν δώσει στη δημοσιότητα τα μεσιτικά γραφεία, το Le Penthouse στο νούμερο 172 της Madison Avenue, έχει βγει στην αγορά για… μόλις 98 εκατομμύρια δολάρια! Πρόκειται για διαμέρισμα 1.760 τ.μ. με ταράτσα-κήπο 270 τ.μ. που περιλαμβάνει πισίνα και τζακούζι.\nΜπορεί το Le Penthouse να θεωρείται το πιο ακριβό διαμέρισμα που διατίθεται σήμερα στο Μανχάταν, δεν είναι όμως σε καμία περίπτωση και το πιο ακριβό που έχει πωληθεί, όχι στη Νέα Υόρκη αλλά σε ολόκληρες τις ΗΠΑ. Αυτό λέγεται πως το αγόρασε ο δισεκατομμυριούχος ιδιοκτήτης του ταμείου επενδύσεων Citadel, Κεν Γκρίφιν, αντί 238.000.000 δολαρίων. Βρίσκεται στον ολοκαίνουργιο ουρανοξύστη 220 Central Park South, έργο του Ρόμπερτ Α. Μ. Στερν, που θεωρείται το 17ο υψηλότερο κτίριο της Νέας Υόρκης. Η νέα, ζεστή και υπερπολυτελής φωλιά του Γκρίφιν εκτείνεται σε τέσσερις ορόφους, καταλαμβάνει 2.137 τ.μ. και διαθέτει ακόμη και κλειστό γήπεδο μπάσκετ. Λέγεται πως στο ίδιο κτίριο αγόρασε διαμέρισμα και ο Στινγκ.\nΣτον ουρανοξύστη 432 Park Avenue, ένα ορθογώνιο παραλληλόγραμμο από λευκό σκυρόδεμα που ξεχωρίζει από τα γύρω του κτίρια και μοιάζει να ακουμπάει τον ουρανό, έργο τού εξ Ουρουγουάης αρχιτέκτονα Ραφαέλ Βινιόλι Μπεσέιρο, ένα ρετιρέ πουλήθηκε αντί 95.000.000 δολαρίων. Παρεμπιπτόντως, ο Βινιόλι είχε πει πως εμπνεύστηκε το κτίριο από έναν κάδο απορριμμάτων! Στον δε ολοκαίνουργιο Central Park Tower, δημιουργία των Εϊντριαν Σμιθ και Γκόρντον Τζιλ, που είχαν σχεδιάζει και το Burj Khalifa του Ντουμπάι, οι τιμές ξεκινούν από τα 6.900.000 δολάρια για τα… μικρά διαμερίσματα των 196 τ.μ. και φθάνουν τα 63.000.000 δολάρια για το διαμέρισμα των 657 τ.μ. με τα πέντε υπνοδωμάτια.\nO One57, πάντα στη Νέα Υόρκη, είναι γνωστός και ως «The Billionaire Building» και εύκολα μπορεί να καταλάβει κανείς το γιατί. Το 2015 ένα διαμέρισμά του των δύο επιπέδων πουλήθηκε έναντι 100.000.000 δολαρίων. Πριν από μερικούς μήνες γράφτηκε πως ο ιδρυτής της Dell, ο δισεκατομμυριούχος Μάικλ Ντελ, είχε αγοράσει στο ίδιο κτίριο, το 2014, ένα ρετιρέ προς 100.500.000 δολάρια. Το πιο ακριβό διαμέρισμα της Γαλλίας αγόρασε στο κέντρο του Παρισιού, στις αρχές του 2019, βρετανός πολυεκατομμυριούχος που αποφάσισε να εγκαταλείψει την πατρίδα του λόγω Brexit. Το όνομά του παραμένει άγνωστο, όπως άγνωστη είναι και η ακριβής τοποθεσία όπου βρίσκεται το σπίτι, το ποσό πάντως που κατέβαλε λέγεται πως ανέρχεται σε 34.000.000 στερλίνες, δηλαδή περίπου 40.000.000 ευρώ.\nΦενγκ σούι α λα ινδικά\nΗ κατοικία του «πλουσιότερου ανθρώπου της Ινδίας», όπως τον έχουν αποκαλέσει, του Μουκές Αμπάνι και της οικογένειάς του, είναι ένα φουτουριστικό κτίριο στη Βομβάη που ονομάζεται Antilia. Και που θεωρείται, πάντα μετά το Μπάκιγχαμ, το ακριβότερο σπίτι στον κόσμο, καθώς η ανέγερσή του κόστισε περισσότερο από ένα δισεκατομμύριο δολάρια. Εχει 27 πατώματα, 173 μέτρα ύψος, ενώ το συνολικό εμβαδόν του ξεπερνά τα 37.000 τ.μ. Στις εγκαταστάσεις του περιλαμβάνει, μεταξύ άλλων, θέατρο χωρητικότητας 50 ατόμων, γκαράζ για 168 αυτοκίνητα, ελικοδρόμια, αίθουσα χορού, spa, ναό και τροπικούς κήπους στις ταράτσες του. Τα δωμάτιά του είναι διακοσμημένα με φίλντισι, κρύσταλλα, μάρμαρο και σπάνια ξύλα. Ο σχεδιασμός του φέρει επιρροές από τις αρχές του βάστου σάστρα, ενός παραδοσιακού συστήματος ινδικής αρχιτεκτονικής που μοιάζει με το φενγκ σούι (είναι όμως αρχαιότερο), και που αποβλέπει στην κατασκευή κτιρίων κατά τρόπο εναρμονισμένο με τη φύση και στη δημιουργία περιβάλλοντος αρμονίας και θετικής ενέργειας.\nΟι επαύλεις της αμύθητης χλιδής\nΗ παραθαλάσσια, πνιγμένη στο πράσινο Villa Leopolda, στην Κυανή Ακτή, αποτιμάται στα 750.000.000 δολάρια και θεωρείται μία από τις ακριβότερες επαύλεις στον κόσμο. Το σπίτι έχει χρησιμοποιηθεί ως σκηνικό σε ταινίες, ανάμεσά τους στα «Κόκκινα παπούτσια» των Μάικλ Πάουελ και Εμερικ Πρέσμπεργκερ και στο «Κυνήγι του κλέφτη» του Αλφρεντ Χίτσκοκ.\nΧτισμένη το 1931 από τον αμερικανό αρχιτέκτονα Ογκντεν Κόντμαρ Jr. σε έκταση που κάποτε ανήκε στον βασιλιά του Βελγίου Λεοπόλδο Β’, και που την είχε κάνει δώρο στην ερωμένη του Καρολίν Λακρουά, η βίλα ανήκε για ένα διάστημα στον ιταλό βιομήχανο Τζιάνι Ανιέλι, για να αγοραστεί στη συνέχεια από τον δισεκατομμυριούχο τραπεζίτη Εντμοντ Σάφρα. Μετά τον τραγικό θάνατο του Σάφρα από πυρκαγιά στο διαμέρισμά του στο Μόντε Κάρλο (μια περίεργη υπόθεση η οποία στην πραγματικότητα παραμένει αδιευκρίνιστη) τον Δεκέμβριο του 1999, τη βίλα κληρονόμησε η σύζυγός του, Λίλι Σάφρα.\nEργο του διάσημου αμερικανού αρχιτέκτονα Σάμνερ Σπόλντινγκ, το 1933, η έπαυλη Chartwell στο Λος Αντζελες πωλούνταν για 350.000.000 δολάρια, πέρυσι όμως η τιμή της έπεσε στα 245.000.000. Κάτι τέτοιο μπορεί και να θεωρηθεί μεγάλη «ευκαιρία» για έναν υποψήφιο αγοραστή. Επτά χρόνια χτιζόταν η παραλίμνια έπαυλη του Μπιλ Γκέιτς στη Μεντίνα της Πολιτείας Ουάσιγκτον. Το κόστος της, που άγγιξε τα 127.000.000 δολάρια, την κάνει ένα από τα ακριβότερα σπίτια στον κόσμο. Τα ηλεκτρονικά συστήματα για τη ρύθμιση της θερμοκρασίας, της υγρασίας και για τη βελτίωση του κλίματος, η δυνατότητα αλλαγής των έργων τέχνης που με τη μορφή βιντεοπροβολών στολίζουν τους τοίχους (δεν ακούγεται ό,τι πιο καλόγουστο) με το πάτημα ενός κουμπιού, η αίθουσα δεξιώσεων χωρητικότητας 200 καλεσμένων, το υποβρύχιο σύστημα μουσικής στην πισίνα και ο ιδιωτικός κινηματογράφος είναι μερικές μόνο από τις δυνατότητες και τις παροχές που κάνουν αυτή την κατοικία τόσο ξεχωριστή. Στο χρηματοκιβώτιό της φυλάσσεται και το τετράδιο σημειώσεων του Λεονάρντο Ντα Βίντσι που ο Γκέιτς απέκτησε καταβάλλοντας το 1994 περισσότερα από 30.000.000 δολάρια.


Τεχνική σύσκεψη κορυφής στην ΑΕΚ\nΚΩΣΤΑΣ ΤΣΙΛΗΣ Κ. ΤΣΙΛΗΣ 25.06.2018 | 23:24\nΤην Πέμπτη (28/06) είναι προγραμματισμένη η πρώτη προπόνηση της ΑΕΚ για τη νέα σεζόν και σήμερα (25/06) έγινε σύσκεψη κορυφής του Μαρίνου Ουζουνίδη και των ανθρώπων του ποδοσφαιρικού τμήματος – Αλλαγή στο πρόγραμμα των φιλικών.\nΗ ΑΕΚ πλέον μετρά αντίστροφα για το ξεκίνημα της δουλειάς για τη νέα σεζόν. Την Πέμπτη (28/06) είναι προγραμματισμένη η πρώτη συγκέντρωση και η έναρξη της προετοιμασίας. Με εργομετρικά το πρωί και με πρώτη προπόνηση το απόγευμα.\nΚι οι τελευταίες λεπτομέρειες για τον σχεδιασμό της έναρξης της προετοιμασίας, έπεσαν σήμερα (25/06) στο τραπέζι, σε σύσκεψη κορυφής που έγινε στην ΑΕΚ, υπό τον Μαρίνο Ουζουνίδη. Ο Εβρίτης τεχνικός συζήτησε με τους συνεργάτες του και τους ανθρώπους του ποδοσφαιρικού τμήματος, για όλα όσα αφορούν αυτές τις τέσσερις ημέρες που θα δουλέψει η αποστολή, πριν φύγει για το Κίελτσε στις 2 Ιουλίου.\nΣτο μεταξύ, προέκυψε και μια αλλαγή ως προς το ένα από τα δυο φιλικά που θα δώσει η ΑΕΚ στην Πολωνία. Στις 7 Ιουλίου, αντί για την Βιτορούλ, η Ένωση θα αντιμετωπίσει την Μιέτζ Λέγκνιτσα. Είναι πολωνική ομάδα, που φέτος ανέβηκε στην πρώτη κατηγορία, καθώς τερμάτισε πρώτη στο πρωτάθλημα της δεύτερης κατηγορίας.\nΌσο για το δεύτερο φιλικό, αυτό θα γίνει κανονικά με την ΑΕΚ Λάρνακας, στις 13 Ιουλίου, δηλαδή την παραμονή της επιστροφής της αποστολής στην Αθήνα.


Ο πρωθυπουργός και ο ΥΕΘΑ σε μια σύντομη συνομιλία που είχαν έξω από το Ζάππειο Μέγαρο, Αρχείο EUROKINISSI\nΤίποτα δεν είναι τυχαίο, όταν μάλιστα σε μερικούς μήνες η χώρα θα οδηγηθεί σε εκλογές...\n06 Δεκεμβρίου 2018 08:28\nΜερικούς μήνες πριν από τις εκλογές η κυβέρνηση έχει περάσει από την προπαγάνδα στην αγκιτάτσια. Με εντελώς απροκάλυπτο τρόπο επιχειρεί μέσω στημένων υποθέσεων να κινητοποιήσει τη κοινή γνώμη ώστε να φθάσει στο στόχο της. Την κυβέρνηση του ΣΥΡΙΖΑ που συνεπικουρούν με το αζημίωτο οι ΑΝΕΛ και τα «ορφανά» της «παλιάς» Νέας Δημοκρατίας και του «παλιού» ΠΑΣΟΚ, δεν την ενδιαφέρει ο προσηλυτισμός. Αυτό έγινε επιτυχώς από τον ΣΥΡΙΖΑ της περιόδου «Go Back κυρία Μέρκελ».\nΜε την προπαγάνδα κατάφεραν να πείσουν ότι οι ιδέες τους θα έσωζαν τη χώρα. Τώρα ο σκοπός της κυβέρνησης είναι το συναίσθημα. Η υποβολή. Η κινητοποίηση της μάζας εναντίον όσων υποτίθεται ότι «έκλεψαν» σε βάρος του ελληνικού λαού. Η κυβέρνηση εκμεταλλευόμενη «όλες τις παροδικές ευκαιρίες συγκίνησης», σύμφωνα με τις παρακαταθήκες του Λένιν, κατασκευάζει «επιτυχίες» και ο αγκιτάτορας εμφανίζεται με θριαμβευτικό ύφος και τις ανακοινώνει.\nΑνοίγει μέτωπα και τα αφήνει προσβλέποντας στο συναίσθημα της μάζας. Έχει βρει έναν κώδικα επικοινωνίας με πρόσημο την «αναταραχή» και προχωράει επενδύοντας στο «απωθυμένο» εκείνου που καταπιέζεται από τις υπάρχουσες κοινωνικοοικονομικές συνθήκες. Στην προκειμένη περίπτωση η κυβέρνηση έχει στήσει ένα μηχανισμό που συστηματικά υπονομεύει πρόσωπα και καταστάσεις των προηγούμενων κυβερνήσεων της Νέας Δημοκρατίας και του ΠΑΣΟΚ. Η υπόθεση Novartis είναι χαρακτηριστική περίπτωση αγκιτάτσιας, αφού επί μήνες χρησιμοποιείται ως αναπόδεικτο αξίωμα προκειμένου να πλήξει καίρια το «παλιό» πολιτικό σύστημα.\nΕίναι προφανές ότι η κυβερνητική αγκιτάτσια δεν έχει σκοπό να βγάλει το κόσμο στους δρόμους. Ο σκοπός τους δεν είναι η κινητοποίηση των μαζών, αλλά η ζύμωση σε μια παράλληλη πραγματικότητα και η δαιμονοποίηση των αντιπάλων με τη χρήση στερεοτύπων. Πομπώδεις δηλώσεις κατά των «εχθρών» του λαού, μισές αλήθειες, υπερβολές, ειρωνείες, διαρροή φημών, ενοχοποίηση πολιτικών αντιπάλων χωρίς αποδεικτικά στοιχεία, και γενικά η προσπάθεια χειραγώγησης του κόσμου ώστε την κατάλληλη στιγμή να στραφούν κατά του... Από μηχανής εχθρού.\nΤίποτα δεν είναι τυχαίο, όταν μάλιστα σε μερικούς μήνες η χώρα θα οδηγηθεί σε εκλογές. Το τσιτάτο του Μάο «Μεγάλη αναταραχή, θαυμάσια κατάσταση» είναι ολοφάνερο ότι εφαρμόζει στην πράξη ο Αλέξης Τσίπρας σε όλα τα επίπεδα. Και το κάνει μεθοδικά. Κι ας λένε ορισμένοι ότι έχει «χάσει τη μπάλα» ή πως «τελεί υπό πίεση». Η κυβέρνηση έχει τον πλήρη έλεγχο όλων εκείνων των μηχανισμών χειραγώγησης της κοινής γνώμης. Ένα μέρος των ΜΜΕ που εμφανίζονται να αντιπολιτεύονται την κυβέρνηση αλλά επί της ουσίας «προστατεύουν» τον πρωθυπουργό. Μια «Δικαιοσύνη» μέσα στη «Δικαιοσύνη» η οποία υλοποιεί τους σχεδιασμούς του Μαξίμου και μια μερίδα του επιχειρηματικού κόσμου που βολεύεται από την ασφάλεια που του παρέχει η κυβέρνηση.\nΕίναι ξεκάθαρο τι θέλει να κάνει η κυβέρνηση και πότε θα το κάνει. Το σχεδιάζει εδώ και μήνες και πλησιάζει η ώρα να αποδείξει ότι «ο τρόμος είναι εργαλείο κοινωνικής υγιεινής». Απλά δεν υπολογίζει ότι τότε η αντιπολίτευση ίσως πάψει να την αντιμετωπίζει ως δημοκρατικά εκλεγμένη κυβέρνηση, μια και οι αντιδημοκρατικές μέθοδοι που σκέφτεται να εφαρμόσει θα παραπέμπουν σε εκτροπή.


Αθλητικά Παπούτσια Pompeii - SPORTSzone\nΑρχική » Pompeii\nΑθλητικά Παπούτσια Pompeii\nΕύρος Τιμής: 59.9€ - 70€ 11 παπούτσια\nXαμηλά Sneakers Pompeii HIGBY\nXαμηλά Sneakers Pompeii HIGBY Marine Διαθέσιμο για άνδρες.\nXαμηλά Sneakers Pompeii HIGBY Green Διαθέσιμο για άνδρες.\nSneakers Pompeii –\nSneakers Pompeii – Brown Διαθέσιμο για γυναίκες.\n70 € 59.95 €Περισσότερα »\nXαμηλά Sneakers Pompeii –\nXαμηλά Sneakers Pompeii – Brown Διαθέσιμο για άνδρες.\nXαμηλά Sneakers Pompeii – Kaki Διαθέσιμο για γυναίκες.\nXαμηλά Sneakers Pompeii – Μπλέ Διαθέσιμο για άνδρες.\nXαμηλά Sneakers Pompeii – Brown Διαθέσιμο για γυναίκες.\nXαμηλά Sneakers Pompeii – Grey Διαθέσιμο για γυναίκες.\nXαμηλά Sneakers Pompeii – Kaki Διαθέσιμο για άνδρες.\nSneakers Pompeii – [COMPOSITION_COMPLETE]\nSneakers Pompeii – Black Διαθέσιμο για γυναίκες.


$1 εκατομμύριο εγγυημένο στο Red Spade στις 12 Αυγούστου | PokerNews\n2012 Ιούλιος 31 Matthew Pitt\nTo δημοφιλές Red Spade Open επιστρέφει στο PokerStars στις 12 Αυγούστου και υπόσχεται να είναι μεγαλύτερο και καλύτερο από ποτέ.\nΤο $55 buy-in event είναι ένα από τα πιο δημοφιλή online τουρνουά και αυτό δεν είναι τυχαίο καθώς προσφέρει εγγυημένα στο νικητή τουλάχιστον $200,000 ενώ παράλληλα υπάρχουν και $100 bounties για όλους τους Team PokerStars Pros που συμμετέχουν στο τουρνουά.\nΌνομα: $1,000,000 Guaranteed Red Spade Open\nΏρα: 15:00 ET\nΟι περισσότεροι Team PokerStars Pros αναμένεται να παίξουν στο Red Spade Open. Ανάμεσα τους θα είναι οι Daniel Negreanu, Eugene Katchalov, Bertrand “ElkY” Grospellier και Viktor Blom.\nΗ τελευταία φορά που διεξήχθη το συγκεκριμένο τουρνουά συγκέντρωσε 25,000 συμμετοχές και νικητής αναδείχθηκε ο Αυστριακός “crackin_ty” ο οποίος πήρε χρηματικό έπαθλο $247,378. Μήπως θα είστε εσείς ο επόμενος νικητής του Red Spade Open?\nΝα σας θυμίσουμε ότι μπορείτε να δημιουργήστε τώρα ένα λογαριασμό στο PokerStars χρησιμοποιώντας τον κωδικό marketing "GREEKPOKERNEWS" και όταν κάνετε την πρώτη σας κατάθεση χρησιμοποιώντας τον κωδικό bonus "STARS600" να πάρετε bonus πρώτης κατάθεσης 100% ως τα $600. Επιπλέον θα μπορείτε να συμμετάσχετε σε όλες τις αποκλειστικές μας προσφορές. Συνολικά έχουμε προσφέρει στους παίκτες μας πάνω από $400,000 σε χρηματικά έπαθλα από την αρχή του 2011! Αυτό σημαίνει τουλάχιστον $20,000 κάθε μήνα!.